text:
Ku : MAMAT
SASMITA
Béhna, di dunya
téh loba kaahéngan, nu dimaksud ahéng ku kuring téh saperti kalakuan barudak
indigo, apan sakitu ahéngna, barudak indigo siga nu bisa ningali hal-hal nu teu
katingali ku nu teu indigo. Kuring teu wani nyebutkeun nu teu indigoi téh nu
normal. Bisi nu normal téh nu indigo, boa boa hiji waktu mah nu disebut normal
téh nu indigo. Geuning mindeng katangén dina acara télévisi, nu indigo sok
norowélang nyebutkeun tuh beulah ditu aya nu nangtung, tah didinya aya nu keur
diuk, padahal cék nu teu indigo mah euweuh nanaon. Tapi ketah kuring rék lahlahan
nyebut normal ka nu teu indigo, alesanana lantaran nu teu
indigo téh leuwih
loba manan nu indigo. Najan kitu lain hartina nu indigo teu normal tapi cék
kuring mah éta téh istiméwa, leuwih ti istiméwa malah. Kungsi, waktu kuring
rumaja kénéh, boga babaturan nu istiméwa, na da leumpangna téh siga nu
sosoloyongan jeung mindeng nyangigir, cenah sieun ngabadug batur. Jadi manéhna mah
leumpangna téh siga di nu loba jelema,
padahal cék kuring mah didinya téh euweuh sasaha. Naha kuring percaya kana hal
nu kararitu? Percaya, percaya pisan. Saeutikna percaya ka sobat kuring mangsa
rumaja téa. Da manéhna téh lain jelema tukang bohong, lain jelema nu sok
akon-akon. Nepi ka kuring kungsi ngabelélkeun panon manéhna, hayang sidik naon
bédana jeung panon kuring. Euweuh, euweuh bédana, cék saréat mah. Tapi naha ari
manéhna bisa ningali nu teu bisa katingali ku kuring? Nya meureun hakékatna mah
aya bédana. Sigana dumasar kana hal éta jeung kajadian kajadian aheng séjénna,
nepi ka aya istilah dejavu, clairvoyance, waskita, vision, indra ka genep,
cakra, aura jeung réa-réa deui istilah séjén.
Sabenerna nu rék
dicaritakeun ku kuring téh lain hal kitu, tapi boa kétah rada rada siga kitu. Kajadianana
mah basa kuring pindah rohangan gawé. Kudu pindah rohang gawé téh pédah rohang
gawé di gedong utama nu sok dipaké sapopoé
keur dioméan, atuh kapaksa kuring kudu ngungsi heula. Cenah ngoméan
rohangan gawé téh paling lila gé sabulan satengah. Demi pindahna ka wangunan
urut gudang. Rohangan urut gudang téh teu lega-lega teuing paling gé dalapan
kali dua belas metér, aya dua rohang urut bagian administrasi gudang, ngan geus
lila teu dipaké, da ku pausahaan niatna rék dirugrugkrun, rék diganti jadi
gedong anyar. Rohang urut gudang téh lanténa tina ubin, geus lagedu, najan
diberesihan unggal poé gé angger wé lagedu, siga pinuh ku kekebul. Kuring nyicingan rohangan urut administrasi
gudang, supaya pikabetaheun, kuring ménta sangkan dingding témbokna dicét heula
dina poé peré, ambéh kaciri rada bersih.
Genah ngantor
didinya téh, tiis karasana, najan karasa rada canéom. Rohang gudang téh geus
lila kosong, jandélana teu bisa dibuka, nu bisa dibuka téh liang angin di béh
luhur, kacana gé geus bureng pisan. Tina kaca jandela nu teu bisa dibuka, mun isuk-isuk cahaya panon poé
sok nyorot, malah nyorotna persis kana luhureun méja gawé, kituna téh antara tabuh
salapan nepi ka tabuh sapuluh. Kitu ge mun panon poé keur aya beulah kalér,
lantaran gedong urut gudang téh ngujur ka kulon . Genah, haneut, itung-itung
moyan isuk-isuk.
Di rohangan ieu
aya pagawé séjén duaan, staf kuring.
Ngajéjér beulah kéncaeun kuring, luareun rohang administrasi nu ku
kuring dipaké.
Ngaranna pindah
rohang gawé, kapaksa sagala dibawa, kayaning lomari arsip sorolok, komputer,
mesin paranti ngacurkeun keretas nepi ka wadah runtah gé dibawa. Atuh mokaha rohangan nu tadina asa lega teh
jadi rada rupek. Kabel listrik, kabel telepon pajuranteng, ari internét onaman
teu maké kabel da maké wifi. Komo sanggeus korsi tamu
diperenahkeun béh hareup, rohangan téh beuki karasa rupek.
Naon atuh
pagawean kuring téh? Ah moal dibéjér-béaskeun, éra, bisi majarkeun goong nabeuh
manéh. ngan kuring téh gawé di hiji badan usaha milik nagara nu kawilang gedé.
Naha pakepuk gawé kuring teh?. Puguh wé pakepuk mah, loba pagawéan, loba nu
nelepon, loba nu hayang panggih. Matakna korsi tamu gé kudu aya, éta pisan nu
jadi alesanana pangna korsi tamu kudu ngabagug di rohangan ieu.
Diitung-itung
geus aya sabulanna, nempatan rohangan urut gudang téh. Salila sabulan teh aya
kajadian ahéng puguh gé. Mimitina kajadian ahéng téh sanggeus kuring ganti
komputer. Atuda komputer nu lila mah geus lélét pisan, mun muka program téh
ngagusrek, geus lila kakara mucunghul bari jeung monitorna buburicakan. Komo
mun dipaké muka internét, weuh matak kesel. Sanggeus ganti komputer ku nu anyar mah
ngebelesur, jaba lengkep deuih jeung sepéker, bisa ngadéngékeun lalaguan. Harita téh isuk-isuk, keur
ngadekul nyieun laporan, atuh dina sepéker ngegembrung lalaguan, sorana halon
da déngékeuneun sorangan. Bet teu pupuguh ujug-ujug kadéngé sora anak hayam
ciciakan, asa dengér, da ngéléhkeun sora lalaguan.
Sakedapan kuring
ngahuleng na sora anak hayam timana, sora lagu tina sepéker dileutikan, enya
sora anak hayam , beuki béntés, malah kadéngé sora awéwé nu ngagebah hayam da
siga disieuh-sieuh.
Jurungkunung
kuring nangtung, hayang sidik na sora anak hayam ti mana, kuring kaluar
rohangan, leumpang ka gigireun wangunan. Bet asa pamohalan aya sora anak hayam
ti gigireun wangunan ieu, da didinya téh aya bénténg, sedengkeun luareun bénténg
aya jalan gedé.
Kuring ngoréléng
ka sisi wangunan sabeulah deui, didieu mah komo moal aya anak hayam da didinya
mah lapangan parkir.
“Milarian naon
pa?” cék supir nu keur ngelapan mobil.
“Ieu bieu téh
sada aya sora anak hayam.” Dijawab kitu téh supir siga nu runga ringeu.
“Di palih mana
pa, da abdi mah teu nguping.”
“Sada di dieu.”
Kuring terus
asup deui ka rohangan gawé, enya meureun ngan sakadar dédéngéan. Dekul deui
digawé, teu lila bet kadéngé sora cai nyurulung, siga cai nu keur ditandéan ku émbér,
kuring rada rungah ringeuh, kuring rada ngejat sieun enya aya cai kana méja gawé,
teu lila les wé sora téh leungit.
Sora ti mana
atuh, terus kuring ngarérét kana arloji nu dipaké, jam sapuluh leuwih dua
menit. Pikiran cus-cos kaditu-kadieu maké jeung rada muriding sagala. Bet asa
piraku kudu muriding bulu punduk pabeubeurang kieu. Tungtungna dekul deui wé
digawé.
Sababaraha poé
ti harita teu kadéngé sora nanaon, asana poé ka opat ngadéngé deui sora jalma,
ieu mah béntés pisan sorana téh .
“Aa geura emam,
pan sakedap deui badé ka sakola.”
“Ari sangu kanggo
Adé aya kénéh ma? Upami teu aya deui wios kanggo Adé wé, Aa mah wareg kénéh.”
“Aya, sok wé séépkeun
sanguna.” Tuluy kadéngé siga nu keur kaprak keprek di dapur.
Kuring ngadédéngékeun
nu gunem catur, asa wawuh kana sora éta téh. Diinget-inget. Gebeg téh apan éta
téh ceplés pisan sora pamajikan jeung sora anak kuring. Moal kapalingan, enya
sora pamajikan jeung sora anak kuring éta téh. Harita kénéh kuring nelepon kana
hapé pamajikan.
“Mah nuju
dimana?”
“Ieu di sakola
TK, naha kitu?”
“Ah henteu, ieu
wé nyobian hapé, ti tatadi teu tiasa nelepon.” Jawab kuring rada aga-eugeu,
ngajawab téh sabulang béntor, da enya wayah kieu mah pamajikan téh pasti keur
di sakola TK ngadagoan anak kuring nu bungsu.
Teu lila kadéngé
deui sora nu teu puguh timana jolna téh, kadéngé nu ngagelendut anakna sangkan
soson-soson sakola. Kuring muriding deui bulu punduk, lain pédah keueung ieu
mah, éta tuda ngadéngé nu mapagahan anakna sangkan soson-soson sakola najan
kayaan walurat, najan gawé bapana ngan ukur jadi tukang loper koran. Muriding
lantaran asa neumbag kana haté nepi ka kuring ngadayagdag bari ngarénghap
panjang, caméot diuk nyelegon dina korsi gawé, bari sababaraha kali istigfar.
Teu salah éta téh sora pamajikan jeung anak kuring, moal kapalingan da kitu
pisan wanda sorana, apal da rumah tangga geus aya sawelas taun, najan haréwosna
gé apal. Atuh sora budakna gé ceplés sora anak kuring. Kuring ngahuleng
salila-lila, ngadedempés, ngadédéngékeun gunem caturna. Hanjakal beuki lila
sorana beuki les-lesan, beuki teu kadéngé.
Nu asa kadéngé baé dina ceuli kuring téh éta omongan budakna, siga nu
soleh pisan jeung basana lemes. Patojaiah jeung anak kuring nu sagala hayang,
teu kaop ningali barang nu anyar sok ngarenghik ménta dipangmeulikeun, hayang
hapé anyar, hayang sapatu anyar, hayang play stasion anyar, jeung rupa-rupa
deui, kalan-kalan kuring sok lieur sorangan ngabandungan kalakuan anak, basana
kasar, semu culangung., neugtreug deuih.
Dina pikiran
kuring bet jorojoy hayang nyaho sora bapana éta budak, naha sorana siga kuring
atawa henteu? Ngan geus sababaraha kali ngadenge omongan nu teu kaciri nu
ngomongna teh, can kungsi kawénéhan ngadéngé sora bapana atawa salakina, nu
remen kadéngé téh angger nu siga sora pamajikan kuring, nepi ka kuring mah rada
ngembeng cipanon, basa ngadenge sora ngalengis hayang nyakolakeun budak nepi ka
jucungna, najan kudu tisuksruk tidungdung, sagala dipigawé, sangkan meunang
duit keur meuli buku pelajaran anakna. Tah palebah dieu gé béda jeung pamajikan
kuring, enya diimah mah sagala beresih, tapi pan aya nu babantu, badéga téa
atuh mun hayang dahar teu weléh pesen ti katering, dapur téh arang langka
dipaké, iwal ti numpuk géroheun. Ngasuh budak nu leutik gé siga dinomer
duakeun, dianggapna leuwih penting ambring-ambringan jeung ibu-ibu nu séjén,
geus puguh arisan mah geus jadi sabiwir hiji, kudu pisan éta téh. Nu haroréam
ngabandunganana, kalan-kalan jadi keuheul, éta ari geus kudu indit ka salon, ti
ngumbah buuk, ngurus kulit, nyabut bulu kélék nepi ka motong kuku gé kudu di
salon. Inditna ka salon teh siga ngajadwal, ulah kaliwat komo nepi ka bolay
mah.
Kuring weléh teu
nyaho ti mana éta sumber sora téh, najan jolna sora téh maneuh antara tabuh
salapanan nepi ka tabuh sapuluhan isuk-isuk, tempatna gé maneuh di tempat
kuring diuk digawé, tapi weléh teu kapaluruh. Kungsi sora téh dirékam, tapi
waktu diputer ulang teu kadéngé nanaon, ukur sora ngahéos sada sora angin. Rajeun
kuring ngaragap diri boa-boa éta mah sakadar halusinasi, boa-boa kuring teu
waras, boa-boa kuring kurang saeundan atawa nu kieu kitu nu disebut haréwos
goib téh?. Nepi ka mun ka tempat gawé téh
sok wegah, tapi sakapeung aya rasa hayang nyaho kajadian naon ieu téh.
Tungtungna kuring nepungan jalma pinter, sebut wé lah paranormal, mun teu disebut
dukun gé, ngahaja diondang ka tempat kuring gawé, ngan rerencepan, batur mah
euweuh nu nyahoeun, dianggapna téh tamu, nu biasa nepungan kuring. Mimiti paranormal téh siga nu meleng, tuluy
ngajanteng di unggal juru bari kunyam-kunyem. Na atuh, ari séak téh paranormal
nyabut keris, congona diacung-acung ka kuring bari ngomong semu ngagerem,
kuring reuwas jaba sieun katojos ku congo keris deuih. Majarkeun di ieu tempat
téh aya nu ngageugeuh, hayang wawuh ka
kuring, paranormal sidakep bari awakna siga
nu ngagibrig, huntu kekerot, henteu we baham ngabudah mah. Bérés sidakepna,
tuluy ngomong moal ngaganggu deui, cenah geus diusir, geus diancam moal balik
deui. Golosor wé kuring méré amplop nu geus dieusi duit ka paranormal,
itung-itung nganuhunkeun, pédah geus diala gawéna.
Béhna, isukna
kadéngé deui baé sora téh, nu kadéngé téh budak keur ngapalkeun asmaul husna,
semu ngahariring dilagukeun, ditema ku ngapalkeun surat surat tina juz amma.
Kuring nepi ka ngarandeg keur gawé gé, panteng ngadéngékeun sora budak, sora
halimpu matak genah kadéngéna. Ngabandingkeun jeung anak kuring, tong boro ngadéngé
ngapalkeun asmaul husna atawa juz amma, dalah maca koran gé can kawénéhan komo
ngadeluk ngapalkeun mah, da nu kadéngé teh ukur lalaguan populér atawa sora
bebeledugan dina sepéker, sora kaulinan tina play stasion, bari raribut jeung
sasamana.
Lantaran rohang
gawé di gedong utama nu keur dioméan téh geus anggeus atuh kuring téh pindah
deui, sedengkeun rohangan urat gudang rék dibongkar, rék dijieun gedong anyar.
Ti harita mah pleng wé sora nu sok kadéngé téh leungit. Atuh kuring gé méh poho, rajeun sok asa hayang ngadéngé deui
sora budak nu ngaji ngapalkeun juz amma, sakali-kalieun mah, mun keur inget
kana sora budak nu halimpu, kuring sok neuteup gedong urut gudang nu keur
diburak barik dibongkar. Kapanasaran téh kahudang deui basa dina internét teu
ngahaja manggihan filem Random Quest, nu nyaritakeun perkara dunya kekembaran
atawa méta universe, rajeun disebut dunya paralél. Boa boa nu kaalaman ku
kuring gé kitu, cek gerentes haté. Panasaran, hayang meunang katerangan nu
jelas, tuluy kuring ngajak céting jeung babaturan nu resep kana carita fiksi
ilmiah jeung ongkoh babaturan kuring mah kungsi diajar élmu fisika.
“Cageur euy? Déwék
kakara nyaho aya filem Random Quest, filem naon eta téh?” kuring nulis kitu
sanggeus aya kontak jeung manéhna.
“Alhamdulillah
keur cageur. Sinarieun silaing lalajo filem nu kitu…”
Jeung manéhna
mah kuring téh geus omhang pisan, da ngabasakeun déwék, silaing téh geus teu
asa-asa. Tuluy manéhna nulis panjang, cenah dunya paralél téh ayana dina fisika
teoritis, loba kénéh debat, loba kénéh kontroversialna diantara para ahli
fisika. Teuing naon masudna da manéhna gé nulis ngeunaan ucing Schrodinger nu
beda nasib, téori super string, péso cukur Occam, fisika quantum, ngarancabang
lir jalan cagak atawa ngarancabang siga séndok garpu jeung deuih loba nulis
ngaran jelema saperti Stephen Hawking,
Max Tegmark, Hugh Everett, Jorge Louis
Borge jeung liana deui, teuing saha éta téh da kuring mah kakara nyaho harita ngaranna
gé. Manéhna gé nyabit-nyabit filem The One, salah sahiji bintangna Jet Li,
cenah filem fiksi ilmiah éta gé didadasaran ku perkara dunya paralél siga filem
Random Quest.
“Jadi lamun déwék
bisa ngadéngé sora pamajikan ti dunya paralél nu ayana di mana boa, bisa nyah?
Jeung bisa teu mun déwék panggih jeung déwék deui?”
“Tong sok loba ékol,
rék nyandung mah der wé atuh.”
“Belegug siah, teu
nyambung pisan, déwék mah nanya enyaan, lain perkara nyandung, geuning siga
dina Random Quest pan boga pamajikan di dunya mana boa.”
“Tah ciri-ciri jelema hayang nyandung mah
babari nafsu, babari ngambek.”
Kitu wé salila céting
jeung manéhna dina sela-sela waktu gawé téh direumbeuy ku heureuy, cék tulisan
manéhna bisa jadi téori superstring téh kajadian di sabudeureun urang, mun
sakabéh énergi ti unggal barang téh museur tur luyu bari silih nguatkeun nepi
ka bisa muka kuluwung multidimensi lir jalan torowongan nu antukna urang bisa ngadéngé sora nu teu
nyaho timana sumberna, bisa jadi ti dimensi sejen. Ari soal panggih dirina jeung
dirina deui, samisal kuring panggih jeung kuring deui mah sigana moal bisa,
sabab bisa ngalantarankeun paradok, nu antukna bakal ngaruntuhkeun kasaimbangan
alam. Perkara dina filem The One, Jet Li gelut jeung Jet Li deui, éta mah
ngaranna gé filem, ambéh ramé. Teuing ah kuring mah teu ngarti, naha penjelasan
ti manéhna ieu téh penjelasan ilmiah atawa pseudo ilmiah, ngan keur kuring mah
ieu téh penjelasan nu beuki teu jelas, ukur remeng remeng kahartina, ngaku bodo
wé palebah dinyana mah, jeung boa boa nu ditulis ieu gé salah, salah
ngahartikeun nu ditulis babaturan kuring.
Céting téh
anggeusan basa kuring rék mulang, gawé poé harita mah rada kangganggu, lain baé
pédah céting jeung babaturan nu rada lila tapi deuih ku kapikiran mun téa mah
enya dunya paralél téh aya, najan tempatna di mana boa, di dimensi sabaraha
boa, kuring téh aya kuring nu séjén nu bisa baé béda nasib. Mun kuring keur
senang, kuring nu di mana boa mah keur susah. Mun kuring jadi juragan, di mana
boa mah kuring jadi kuli. Mun kuring korupsi, di mana boa mah jadi anggota
atawa ketua komisi pemberantas korupsi . Mun kuring teu ngukut hayam, dimana
boa mah ngukut hayam. Mun anak kuring bengal, di mana boa mah anak kuring téh soléh.
Jadi, kuring nu enyaan, kuring nu mutlak téh kuring nu mana? Nu bakal dihisab
di yaumul akhir. Kuring teu bisa ngajawab, kuring ngan ukur bisa ngucap Subhanalloh
Allohuakbar. Naha kajadian kitu nu disebut dejavu, indra ke genep, clairvoyance
téa? Atawa boa boa ukur ceuli kuring nu ceuli léntaheun, nu ukur ngadéngé sadéngé-déngéna.
(Dimuat dina Tribun Jabar Salasa
1/10/2013, Rebo 2/10/2013, Kemis 3/10/2013)


c: text/html

text:
Lagu Sunda Oon Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Oon B Tong Diceungceurikan Mp3
Oon B Jang Mp3
Jang Oon Mp3
Tong Di Ceungceurikan Oon Mp3
Awewe Pidunya Mp3
Inget Ka Lembur - Wina Pop Sunda Indonesian Music By Jalil Tegal Mp3
Pop Sunda Oon Jang Mp3
Kabogoh Jauh - Kekasih Jauh By Iwan Padjadjaran Mp3
Mawar Bodas - Detty Kurnia Lagu Sunda Mp3
Doel Sumbang Mawar Bodas Lagu Sunda Mp3
Darso Kabogoh Jauh Lagu Sunda Mp3
Lagu Sunda - Ulah Ceurik - Yana Kermit Mp3
Lagu Sunda Mp3
Lagu Pop Sunda - Duriat Mp3
Lagu Sunda - Bah Dadeng - Papatong Mp3
Regia Sono Ka Indung Lagu Sunda Mp3
Ulah Ceurik Lagu Sunda Mp3
Lagu Sunda - Yana Kermit - Aya Gentosna Mp3
Lagu Sunda - Bah Dadeng - Cimata Cinta Mp3

robotstxt: allowed

filter: keep


text:
Mahoni
Mahoni nya éta ngaran tangkal kai anu bisa kapanggih tumuwuh liar di leuweung jati sarta tempat-ternpat séjén anu deukeut jeung basisir, atawa dipelak di sisi jalan.[1] Pepelakan anu asalna ti Hindia Barat ieu, bisa tumuwuh subur saupama tumuwuh dina keusik nu deukeut jeung basisir.[1] Tangkalna jangkung, ti 5 méter nepi ka 25 méter, akarna tunggang, watangna buleud, loba régangna, kaina geutahan.[1] Daunna daun majemuk, wangun daunna lonjong, tungtung jeung pangkal daunna seukeut, sisina rata, panjangna ti 3 nepi ka 15 sénti.[1] Daun ngora warnana beureum, sanggeus kolot warnana héjo.[1] Mahoni kembangan nalika umurna geus 7 taun.[1] Buahna warna coklat.[1] Sikina gepéng, warnana hideung atawa coklat.[1]
Tangkal mahoni anu jangkung tur roba régangna dimangpaatkeun minangka tangkal pikeun ngiuhan, ku kituna loba dipelak di sisi jalan.[2] Salian ti éta ogé dimangpaatkeun pikeun dijadikeun ubar.[2] Anu biasa dimangpaatkeun nya éta sikina.[2] Mahoni ngandung saponin jeung planovoida.[1] Kasakit anu biasa diubaran ku mahoni nya éta tekanan darah tinggi (Hipertensi), kurang napsu dahar, panas; kencing manis (Diabetes mellitus), asup angin, Ekzema, Rematik.[1]


text:
Arapal teu kana sigay? Ari sigay teh nyaeta awi saleunjeur nu sok ditanggahkeun kana tangkal kawung, piparantieun naek ari nyadap lahang. Tah ieu carita ngeunaan tukang nyadap nu gehgeran. Sakumaha biasanya tukang nyadap teh naek kana tangkal kawung make sigay. Geus nepi kaluhur, sarangka bedogna murag. Ninggang kana sigay, mapay sogatan (sengked paranti nincak) genah kadengena teh. “Prak prik pruk prok prek…”
Dasar nu gehgeran. Ngadenge perah bedog mapay sigay genah kadengena, terus bae bedogna dipuragkeun. Tetela leuwih genah. Leuwih halon. “Trang, tring, trung, trong, treng….”
Nu gehgeran beuki kataji, Lodong nu rek digantungkeunkeun kana leungeun kawung paningguran, geuwat dipuragkeun. Beuki halon bae kadengena. “Dang, ding, dung, dong, deng…. “
Abong nu gehgeran sok kateterusan. Luak lieuk neangan puragkeuneun, euweuh. Bet panasaran. Hayang nyaho mun awak sorangan. Teu antaparah deui, koleang muragkeun maneh. Meneran kana sogatan sigay. Disada ari disada namah. Ngan teu halon jeung ngoncrang, kawas perah bedog, bedog jeung lodong tadi. “A, i, u, o, e….”, kusek bae, teu empes-empes…
Tukang Nyadap Gehgeran
Arapal teu kana sigay? Ari sigay teh nyaeta awi saleunjeur nu sok ditanggahkeun kana tangkal kawung, piparantieun naek ari nyadap lahang. Tah ieu carita ngeunaan tukang nyadap nu gehgeran. Sakumaha biasanya tukang nyadap teh naek kana tangkal kawung make sigay. Geus nepi kaluhur, sarangka bedogna murag. Ninggang kana sigay, mapay sogatan (sengked paranti nincak) genah kadengena teh. “Prak prik pruk prok prek…”
4 Balasan ke Tukang Nyadap Gehgeran
-
Enya ari kituna mah pribados oge sami kasieunan. Sieun bahasa sunda teh tinggal warisan budaya nu ngan saukur aya dina kamus. Da eta geura, pun anak oge nu bungsu, kelas 3 SD ulangan bahasa sunda, ari soalna sina ngeusian titik2.
Dina luhureun panon aya ……………..
Ma enya tah si bungsu teh ngajawabna: SINGKONG ?!?!.
-
Alhamdulillah geuning aya keneh nu palay ngamumule basa karuhun urang, abdi ngarojong pisan . . . . nanging hapunten mung ukur tiasa ngomentaran . . . . rumaos diri tuna kabisa . . . .


text:
Liechtenstéin
Kapangéranan Liechtenstéin, nu ibu kotana Vaduz, mangrupakeun hiji nagara kapangéranan salega kirang leuwih 120 kilométer pasagi nu kakurung daratan. Aya di wétaneun Walungan Rhéin di antara nagara Austria jeung Swiss, sagala urusan luar nagri nagara ieu diurus ku Swiss.
Munisipalitas[édit | sunting sumber]
Liechtenstéin dibagi kana 11 munisipalitas (gemeinde):
Réferénsi[édit | sunting sumber]
Tumbu kaluar[édit | sunting sumber]
Tingali ogé Liechtenstéin di Wikivoyage
- (en) Situs wéb resmi Liechtenstéin
- (en) Situs wéb resmi Kapangéranan
- (en) Situs wéb resmi pariwisata


text:
Bosnia jeung Hérzégovina
Bosnia jeung Hérzégovina, ogé kawanoh salaku Républik Bosnia jeung Hérzégovina, mangrupakeun hiji nagara di samenanjung Balkan di Éropa kidul. Legana 51.129 km² (19.741 mil2). Populasina kira-kira opat yuta. Nagara Bosnia dikenal dina basa resmina salaku Bosna i Hercegovina dina hurup Latin jeung БocHa и XepцeroBиHa dina hurup Sirilik; tapi tiasana, dipondokkeun kana Bosnia, BiH, atawa БиX .
Nagara ieu dicicingan ku tilu kalompok étnik nu utama: Bosnia, Sérbia, jeung Kroasia. Wargi Bosnia umumna diwanohan salaku Bosnians dina basa Inggris tampa nempo naon bangsana. Pamaréntahan nagara ieu dilaksanakeunna mencar jeugng nagara Bosnia sabenerna diwangun ti himpunan dua buah wewengkon, nyaéta, Fédérasi Bosnia jeung Hérzégovina jeung Républik Srpska.
Diwatesan ku Kroasia di kalér, kulon jeung kidul, Sérbia di wétan, jeung Monténégro di kidul, Bosnia jeung Hérzégovina mangrupa hiji nagara nu dikurilingan ku daratan iwal hiji basisir leutik Laut Adriatik-na nu panjangna 20 km museur dina kota Neum. Ibu kota nu ogé kota panggedéna nytaéta Sarajévo.
Pambagian administratif[édit | sunting sumber]
Bosnia jeung Hérzégovina dibagi kana Fédérasi Bosnia jeung Hérzégovina jeung Républik Srpska. Distrik Brčko lain bagian ti dua éntitas politik ieu, tapi diparéntah supranasional jeung dijaga ku tantara internasional.
Fédérasi Bosnia jeung Hérzégovina dibagi kana 10 kanton:
- Kanton Una-Sana
- Kanton Posavina
- Kanton Tuzla
- Kanton Zenica-Doboj
- Kanton Podrinjé Bosnia
- Kanton Bosnia Tengah
- Kanton Hérzégovina-Nérétva
- Kanton Hérzégovina Kulon
- Kanton Sarajevo
- Kanton Bosnia Kulon
Galeri[édit | sunting sumber]
-
Počitelj - Kota lami
-
Sarajevo - Baščaršija
-
Neum - Basisir
-
Hiji rawayan di Višegrad diwanoh ogé salaku "rawayan di luhureun drina" (kira-kira 1890)
-
Hiji lapangan di kota Bosanska Dubica
-
Masjid "Gradska Džamija" di Bosanska Dubica
-
Papustakaan Nagri di Sarajévo
-
Curug di Jajcé
Tempo ogé[édit | sunting sumber]
Réferénsi[édit | sunting sumber]
- Ronald H. Bailey, Partisans and Guerillas. Time Life: 1978
- Noel Malcolm, Bosnia: A Short History. New York University Press: 1996
- Robert Lee Wolff, The Balkans in Our Time. Norton: 1978.
Tumbu luar[édit | sunting sumber]
Tingali ogé Bosnia jeung Hérzégovina di Wikivoyage
- (en) Bosnia and Herzegovina online
- (en) Situs Kementerian Luar Negeri
- (en) Situs Kedubes Bosnia dan Herzegovina di Washington, DC
- (en) Misi OSCE di Bosnia dan Herzegovina
- (en) United Human Rights Council - Bosnia dan Herzegovina
- (en) Bosnian Institute
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB


text:
PEPADI Kota Bogor
Pikeun Nanjeurkeun Wayang Golek anu mangrupakeun salah sahiji kabeungharan Budaya Karuhun Sunda
Senin, 03 September 2012
Soto Kamerdekaan
Soto Kamerdekaan
Foto dina Albeum
Jumat, 31 Agustus 2012
Jerit asih nu teu nepi
Rabu, 26 Oktober 2011
MPB
Museum Perjoangan Bogor (MPB) anu pernahna di Jalan Merdĕka Nomer 58 Kota Bogor, di wangun di luhureun taneuh anu legana kurang leuwih 650 metĕr ieu, mibanda sajarah anu kacida panjangna. Baheulana Jalan Mĕrdĕka tĕh ngaranna
Jalan Cikeumeuh nomer 28. Antara taun 1879 nepi ka taun 1967, sarta kabĕhdieunakeun robah jadi jalan Merdĕka. Tangtuna aya kasangtukangna pangna di ngaranan Museum Perjoangan Bogor tĕh.
Dumasar kana catetan anu aya, MPB diadegkeun dina bulan juli 1879, wangunan ieu bogana Wilhem Gustaf Wissler, urang Walanda tur harita mah dijadikeun gudang panyimpenan barang. Teuing geus sabaraha kali ganti nu bogana, nu jelas di hareupeun gedong ieu baheulana aya kuburan Walanda, anu ayeuna paenteung eunteung jeung Merdĕka Mall. Dina awal Juni 1938, gedong ieu kungsi dijadikeun kantor Persaudaraan Parindra Cabang Bogor, anu mangrupa kantor bank simpen pinjem jeung kagiatan lianna. Samangsa Jepang ngawasaan nagara urang, tegesna dina tanggal 9 Maret 1942, gedong ieu dijadikeun gudang ku tentara Dai Nippon.
Tah ti saprak 1945, gedong ieu digunakeun pikeun kagiatan-kagiatan kantor Komite Nasional, BP 3 sarta markas perjuangan Kota jeung Kabupatĕn Bogor ogĕ Kantor Perjuangan Karĕsidĕnan Bogor, sarta laskar rahayat Bambu Runcing ku para pemuda. Kulantaran pihak Walanda jeung Inggris terus-terusan ngadesek perjuangan bangsa urang, dina tanggal 13 Februari 1946, gedong ieu kapaksa ditinggalkeun ku para perintis perjuangan. sarata antara 1948 nepi ka taun 1949 digunakeun pikeun kagiatan gabungan Serikat Seluruh Indonĕsia, anu dipingpin ku Priyatna. Saentas perang campuh antara Tentara Nasional Indonĕsia ngalawan Walanda dibĕwarakeun, gedong ieu ditetepkeun jadi kantor Pamarĕntahan Darurat Kabupatĕn Bogor jeung KMDJ lilana kurang leuwih 3 taun. Dina taun 1950-an, kalayan saran ti Mayor Usman Abdullah kungsi dijadikeun sakola rahayat nomer 34, nyaĕta sakola husus pikeun anak-anak tentara, satuluyna dibuka pikeun umum. Dina tanggal 16 Dĕsĕmber 1953, gedong anu dipibanda ku Umar bin Albahawab ieu, dihibahkeun ka Yayasan Museum Perjoangan Bogor.
Satuluyna, para pamingpin Perjuangan Kamĕrdĕkaan 17 agustus 1945 di Karĕsidĕnan Bogor, kempel di bumina Bupati Bogor mangsa harita, R.E. Abdullah di Jalan Panaragan No. 31 pikeun nyawalakeun tur hasilna tĕh netepkeun gedong di Jalan Cikeumeuh nomer 28, jadi Gedong Monumĕn Nasional, nyaĕta Museum Perjoangan Bogor, ogĕ mangrupa museum perjoangan pangheulana sa-Nusantara. MPB ieu dibuka ku ibu Kartina Muslihat, garwana almarhum Kaptĕn Tubagus Muslihat, tabuh 8 enjing, ping 10 November 1958, diprakrasaan ku Mayor Ishak Djuarsa, sarta diresmikeun ku Kolonĕl R.A. Kosasih harita nyangking kalungguhan Panglima Teritoritorial III Siliwangi. Saentas maca sababaraha dokumĕn anu aya, Komandan Korĕm 061 Surya Kancana, Mayor Oyik Suroto, dina Surat Parĕntahana nomer 663/VIII/1981/ngeunaan pembentukan pengurus Yayasan Museum Perjoangan Bogor. Di MPB ieu disimpen rupa-rupa barang-barang perjoangan, ti sababaraha para pejoang anu geus ngorbankeun harta banda jeung ragana pikeun ngamĕrdĕkakeun bangsa Indonĕsia, diantarana raksukan Kaptĕn Muslihat, raksukan sababaraha pejoang sĕjĕnna, korsi paragi ngahukuman bangsa urang, jeung rĕa-rĕa deui.
Musem Perjoangan Bogor yang letaknya di Jalan Merdeka nomer 58
Senin, 20 Juni 2011
Wawar
Kabiasaan publikasi wawar ngagunakeun mobil, make pangeras sora kabehdieunakeun geus tara digunakeun, sabab geus dianggap katinggaleun jaman. Padahal teu kitu ieuh, ceuk pamikiran teu sakabeh masarakat maca koran atawa nongton telepisi, kitu deui acara anu sifatna lokal pisan mah tara ieuh asup kana tipi. Tah dina raraga ngabejaan ka balarea tea, PEPADI Kota Bogor, ngalumangasungkeun wawar ka sababaraha tempat dina raraga ngabejaan yen bakal aya pagelaran wayang golek. Pikeun narik anu narempo, ngahaja aya anu didangdanan jiga Ki Semar jeung Anoman. Nu jadi semarna, ki Jinun, pagawe RSPD Sipatahunan Kota Bogor, sedeng anu jadi Anoman, Irawansyah, urang Kebon Pedes Kota Bogor, anu asup jadi anggota Paguyuban Pecinta Radio Sipatahunan (P2RS). Lumayan karasa panasna, mangsa keur ngaliwat jalan-jalan anu taya tatangkalan, matak nyureng. Hatur nuhun ka Polmas Bogor Raya, anggota P2RS, anu parantos ngaping nepi ka sisi lembur. Mugia we sagala kasaean di bales manglipet-lipet ku Gusti Allah. Alhamdulillah, peutingna nu lalajo teh mani pinuh, boh anu di Kalurahan Balumbang Jaya, anu dalangna Ki Ceceng Arifin, boh anu di Kedung Jaya, dalang Anta Wijaya, atawa nu di pakaranagan Dines Pendidikan Kota Bogor, Ki Ujang Jaya Praja. Prung ah (dadang hp)
Tah geuning kabisaan baheula


text:
CARPON
MOTOR URUT
Carpon Ena Rs.
PAUR. Eta perasaan kuring mun nempo barudak leutik marawa motor. Ting tirilik mapay jalan lembur. Kadang sorangan atawa ngarombongan. Teu jarang barudak karek kelas hiji atawa dua SD. Barudak leutik kitu geus dibere kabebasan mawa motor. Teu ngarti ku jalan pikiran kolot-kolotna. Kumaha mun cilaka? Leuh, mana teuing, kuring jadi teu wani ngabayangkeunana.
“Ayeuna mah geus jamanna kitu,” cek pamajikan basa hiji waktu kuring ngorbrolkeun kapaur eta. “Tingali we geura Si Dimas ge skeudeung deui menta pangmeulikeun motor... Siap-siap we...”
Beuki paur wae. Si Dimas teh budak kuring, karek kelas opat SD. Tapi tina sorot matana ari ningali barudak leutik marawa motor, kuring apal manehna oge hayangeun. Komo diantara maranehna teh aya babaturan sakelasna. Malah aya nu sahandeup manehna. Tapi kuring boga tekad moal pangmeulikeun motor samemeh manehna asup SMP. Atawa paling cepet nepika manehna kelas genep SD.
Tapi pamajikan kalah nyeungseurikeun.
“Naha Akang bisa kitu?”
“Bisa, pedah naon teu bisa? Teu pangmeulikeun motor leuwih gampang batan pangmeulikeun motor,” cek kuring, hangit nembalan teh.
“Nyaan?”
“Enya.”
“Memangna teu karunya nempo anak batur mawa motor, sedengkeun anak urang ka mana-mana nikreuh?”
“Lain sual kakarunya tuda. Ieu mah kanyaah...”
“Nya, lamun nyaah mah atuh geura pangmeulikeun motor budak teh...”
“Ah, urang boga persepsi nu beda ngeunaan kanyaah. Lamun can pangmeulikeun motor ka budak, eta ge hartina nyaah, Mah...”
“Nyaah ning kitu?”
“Geus, ah. Si Dimasna sorangan can menta pangmeulikeun motor, mamah nu riweuhna... Kieu yeuh Mah, lamun ayeuna-ayeuna pangmeulikeun motorna, Akang mah hariwang Si Dimas cilaka. Can kaawakan mawa motorna. Ongkos bisi jadi gumasep loba gaya lah. Tempo we barudak nu geus marawa motor..”
“Lamun Si Dimas menta dipangmeulikeun ayeuna kumaha?” Pamajikan ngeyel.
“Pokona ayeuna-ayeuna mah moal pangmeulikeun. Titik.” Cek kuring mungkas obrolan. Teu hayang jadi pasea, sabab apal kahayang pamajikan mah Si Dimas teh pangmeulikeun motorna ayeuna. Kadenge manehna ngarenghap. Meureun kuciwa ku sikep kuring. Ah, sabodo, da lain hartina kuring teu mampuh pangmeulikeun motor keur budak ieuh. Kuring hariwang nudak sagede Si Dimas nu awakna can sameter jejeg mamawa motor. Lain Si Dimas nu mawa motor, tapi motor nu mawa Si Dimas.
Kabandungan barudak nu geus dibere motor ku kolotna, gawena ngan momotoran wae, ka hilir ka girang teu puguh tujuan. Boro-boro mantuan kolot jiga barudak baheula. Barudak ayeuna mah hese nurutna ka kolot, tapi sabalikna kolot nu nurutkeun kana kahayang anak. Kuring teu hayang Si Dimas kitu. Naon gunana barudak dibere motor? Ngahambur-hambur bengsin wungkul, ngahambur-hambur waktu teu puguh...
Sukur we Si Dimas can menta pangmeulikeun motor. Teuing teu wanieun. Tapi kuring memang geus siap-siap. Tabungan geus boga, cukup keur meuli motor. Sualna, Si Dimas hiji waktu mah pasti hayangeun motor. Tapi teuing iraha.
Ngendek sabaraha bulan, ahirna mah Si Dimas wakca oge, hayang dipangmeulikeun motor. Tapi kuring masih nyobaan ngulur waktu.
“Nya engke mun naek ka kelas lima,” cek kuring.
Mata Si Dimas cahayaan.
“Bener, Pa?”
“Enya.”
“Jangji?”
“Jangji!”
Si Dimas ajrag-ajragan. Karek dijangjian wae mani sakitu bungahna, komo mun geus dipangmeulikeun. Manehna nangkeup ka kuring. Tuluy ka indungna. Berengbeng ka imah ninina nu aya gigireun imah kuring. Kadenge manehna bebeja, “Ni, sakedap deui abi dipangmeserkeun motor ku bapa...”
“Iraha cenah meserna?” Cek ninina.
“Engke ari tos naek ka kelas lima.”
“Atuh tilu bulan deui...”
“Uhun, Ni.”
Kuring kaget oge ngadengena. Enya nya pan naekeun kelas teh tilu bulan deui. Rarasaan teh lila keneh. Aya rasa kaduhung talobeh ngajangjian. Tapi, lah bisa keneh diakalan.
Tilu bulan kaliwat. Tas naekeun kelas Si Dimas langsung nagih jangji.
“Mana Pa motorna? Abi tos kelas lima. Bapa pan tos jangji...”
“Nya, engke..” Cek kuring.
“Engke iraha?” Mimiti aya nada keuheul na sora Si Dimas.
“Engke we, sabar da lain meuli ciki ieu mah...”
“Tapi engkena kudu pasti, Pa...”
“Enya, enya... pasti dipangmeulikeun..” Tapi ke ari geus kelas genep, cek na hate. “ Sabar we, artosna can cukup..” Ditungtungan ku ngawadul.
“Awas mun bapa ngabohong!”
“Enya, enya.. tenang we.”
Sabulan, dua bulan, Si Dimas masih bisa dibebenjokeun. Manehna masih bisa ngarti. Nu teu daekeun ngarti justru kalah indungna.
“Teu hade pa hayuh wae ngabobodo budak,” omong pamajikan nyindiran.
‘Ah, da lain ngabobodo, Mah... tapi waktuna asa can tepat pisan. Leutik keneh Si Dimas teh. Ke we ari geus kelas genep dina cepetna oge...”
“Jadi rek diundur sataun deui nya?” Mata pamajikan jiga nu rek luncat.
“Enya..” tembal kuring. Lamun bisa...
“Abi teu ngarti ku jalan pikiran Akang. Naon dih nu dipikasieun? Tingali barudak tatangga nu geus dipangmeulikeun motor. Naha maranehna aya nu cilaka? Henteu, lin? Barudak ayeuna mah geus palinter. Labuh sautak-saeutik mah wajar atuh. Karunya Kang Si Dimas. Abi sok ngenes ari nempo Si Dimas leumpang, sedengkeun baturna mah geus tingtereleng dina motor. Akang teu ngenes?” cek pamajikan.
Kuring ngahuleng. Omonganana kaharti oge, aya benerna. Karunya Si Dimas. Hate kuring mimiti leah.
“Nya atuh, isuk akang ka Banjar,” cek kuring ahirna.
“Nyinaon?”
“Pan meuli motor keur Si Dimas. Rek meuli nu anyar.”
“Awas, ulah ngabohong deui...”
Tapi sorena aya kajadian nu matak geunjleung di lembur. Deukeut kebon karet, si Dadang budak tatangga, motorna aya nu ngarampas. Untung budakna mah teu dirogahala. Ngan motorna dibawa kabur. Mangkaning motor karek crut.
Saharita niat mangmeulikeun motor keur Si Dimas murengked deui. Malah asa boga tanaga anyar pikeun mere alesan ka Si Dimas jeung pamajikan.
“Tuh, kan kitu akibatna lamun budak leutik geus dibere motor.. masih untung ukur motorna, kumaha mun budakna?” cek kuring.
“Tapi pan teu sakabeh budak nu boga motor ngalaman kitu, Kang... Nasibna we eta mah...” cek pamajikan
“Tapi teu mustahil tumiba ka Si Dimas lamun bogaeun motor...”
“Mustahil, Kang!” Pamajikan teugeug. Urat beuheungna ranteng.
Ngadenge kuring jeung pamajikan hungheng, Si Dimas ngajengkat. “Bapa loba alesan! Bapa ngabohong!” Pokna satengah ngagerewek. Blus ka kamar, teu ka luar-luar deui.
Isukna Si Dimas embung ka sakola. Isukna deui masih kitu. Manehna embung sakola samemeh pangmeulikeun motor. Dibebenjokeun kukumaha ge teu mempan. Nepika saminggu mogok sakolana oge. Ahirna kuring leah deui.
“Tapi cuang meuli motor urut wae, nya.. Isukan geus SMP karek meuli nu weuteuh...” Cek kuring.
Si Dimas teu buru-buru nyatujuan. Cek pikir, mun motor urut mah, asal alus keneh, moal pati loba resikona. Moal jadi inceran jalma jahat. Moal aya nu ngarampas atawa dipaling.
Sanggeus hantem dileuleuyan ahirna Si Dimas panuju. Isukna kuring geus meunang motor urut harga opat juta. Ngan dua poe Si Dimas diajar na motor, poe katiluna geus bisaeun sorangan. Bener cek pamajikan barudak ayeuna mah palinter. Kuring wae baheula saminggu karek bisa.
Hiji sore, Mang Tarno ngurunyung ka imah bangun nu rusuh.
“Pa, itu..eu..itu...” Omongna arapap-eureupeup. Jiga nu hese nyarita.
“Itu naon, Mang?” Cek kuring heran sakaligus curiga.
“Itu..eu... Jang Dimas ragrag ka walungan..”
Deg! Astagfirulloh.
“Di walungan mana?”
“Di walungan Cibuyut..”
Satengah lumpat kuring muru ka walungan Cibuyut nu pernahna di wates lembur. Teu kungsi lima menit ge nepi. Kasampak geus rea jalma ngaliud. Si Dimas digolerkeun dina aspal. Baraseuh. Tarangna baloboran getih. Kuring rek ngarawu Si Dimas, tapi dihalangan ku Ki Iding.
“Kade, aya tulang nu potong,” cek Ki Iding bari nuduhkeun sababaraha titik dina awak Si Dimas: bitis jeung taktak. “Hadena mah tuluy bawa ka rumah sakit we, karunya...”
“Enya atuh, cik pangneangankeun mobil...” Hate mah tagiwur sok sieun Si Dimas teu katulungan. Teu katahan cimata nyurucud nempo budak nu humarurung nahan kanyeri. Buukna diusapan.
Motor nu masih di dasar walungan diarangkat ka darat. Sanggeus beunang, karek tembong gantar remna lesot. Meureun lolos rem, teu katahan gujubar ka walungan. Kabeneran walungan Cibuyut teh aya dina tungtung pudunan Singasari. Si Dimas jol ti tonggoh. Lolos rem...kabayang kumaha Si Dimas ngaduruluk ti tonggoh...
Teu lila pamajikan datang. Nempo kaayaan Si Dimas manehna ngagoak. Rek ngagabrug ku kuring dihalangan. Manehna malik ka kuring. Sorot matana pinuh ku amarah. Leungeunna tuluy merekpek dada kuring.
“Dasar Akang mah pelit! Kejem ka anak! Teu boga kakarunya! Rajeun pangmeulikeun motor urut. Coba mun pangmeulikeun motor weuteuh mah moal lolos rem ieuh. Motor butut nu lolos rem mah!” cek pamajikan namplokeun amarahna.
Kuring ukur ngabetem. Rumasa salah. Sieun Si Dimas ngalaman nasib jiga Si Dadang nu dirampas motorna, kalah ngalaman nasib cilaka gara-gara motorna lolos erem. Heueuh, mun motor weuteuh mah piraku lolos re. Dasar aing bodo!
Mobil datang. Si Dimas diangkat kana mobil. Sajeroning perjalanan ka rumah sakit, kuring apal yen keur nyageurkeun Si Dimas tangtu perlu waragad teuing sabaraha tikel tina harga motor. Ya Alloh salametkeun budak abdi! Teu petot-petot ngadunga.
Sore meh lekasan. Peuting datang. Hate kuring ngarakacak. Wangunan rumah sakit kalah nambah tagiwur. ***
Mei 2011.


text:
B
B nyaéta hurup kadua dina alfabét Latin. Dina basa Latin sarta basa séjén umumna (kaasup basa Indonésia), hurup ieu biasana melambangkan konsonan dwibibir, hususna foném [b], konsonan letup dwibibir bersuara.
Daptar eusi
Sajarah[édit | sunting sumber]
‹B› asalna ti hiji piktogram denah hiji imah dina aksara hiéroglif Mesir atawa aksara Proto-sinaitik. Kira-kira warsih 1050 SM, hurup éta dimekarkeun dina abjad Fénisia jadi wangun linear sarta ngaranna beth.
Pamakéan[édit | sunting sumber]
Dina lolobana basa anu maké alfabét Latin, hurup B nandakeun konsonan letup dwibibir bersuara (/b/). Dina basa Éstonia, Islandia, sarta ogé transkripsi basa Tionghoa, B henteu bersuara, tapi masih dibédakeun ti hurup P, anu dipanjangkan jadi /pp/ dina basa Éstonia, sarta dihembuskan ogé jadi /pʰ/ dina basa Tionghoa sarta Islandia. Dina basa Fiji, B dipranasalisasi jadi /mb/, samentara dina basa Zulu sarta basa Xhosa jadi konsonan letup-balik /ɓ/, berbanding dwihuruf Bh anu melambangkan /b/.
Basa Finlandia ngan maké hurup b pikeun kecap pinjaman.
Dina hurup IPA sarta X-SAMPA, hurup /b/ nandakeun konsonan letup dwibibir bersuara. Ayana wangun variasi hurup b anu nandakeun konsonan dwibir patula-patali, kawas konsonan letup-balik dwibibir bersuara sarta konsonan getar dwibibir. Dina X-SAMPA, hurup badag B nandakeun konsonan desis dwibibir bersuara.
Hurup B ogé dipaké minangka not musik.


text:
Tanggal 17 Séptémber 2011, di Kampus Bumi Siliwangi UPI Bandung dilaksanakeun kagiatan Sundapédia 2011, pasanggiri nulis artikel dina Wikipédia basa Sunda (http://su.wikipedia.org/). Ieu kagiatan téh mangrupa hasil gawé bareng antara Jurusan Pendidikan Bahasa Daérah FPBS UPI, Wikimédia Foundation, jeung Wikimédia Indonésia. Ieu kagiatan téh mangrupa kagiatan pasanggiri anu munggaran pikeun Wikipédia basa Sunda mah. Sajaba ti pasanggiri, ieu kagiatan ogé dieuyeuban ku pelatihan nulis artikel dina Wikipédia basa Sunda. Kagiatan Sundapédia 2011 baris lumangsung salila 72 poé nu dibagi kana tilu jirangan, diiluan ku 50 urang Mahasiswa boh mahasiswa S1 Jurusan Pendidikan Bahasa Daerah boh Mahasiswa S2 Prodi Kajian Budaya Sunda Universitas Pendidikan Indonésia. Pinunjul utamana baris meunangkeun laptop tur Layang Pangajén ti Wiki.
Wikipédia basa Sunda mangrupa pakakas énsiklopédi bébas dina internét nu ngagunakeun basa Sunda. Ti mimiti dijieunna (2005), nepi ka kiwari geus kakumpulkeun 14.942 artikel basa Sunda atawa réngking ka 72 di antara Wikipédia dina basa séjén di sakuliah dunya. Hanjakalna, sanajan sacara kuantitas mah jumlahna réa, sacara kualitas mah loba pisan kahéngkérna, saperti kualitas rédaksi dina tulisan, jihat kailmiahan, jsté.
Wikipédia basa Sunda téh ibarat wadah nu kacida gedéna pikeun neundeun data artikel dina basa Sunda. Élmu pangaweruh naon baé, dina basa Sunda. Ku sabab Wikipédia téh mangrupa situs énsiklopédi, atuh eusina ogé kudu mangrupa artikel énsiklopédis, anu fungsina méré pituduh awal ka sing saha waé nu mikabutuh informasi akurat dina internét.
Kiwari aya kénéh anggapan, yén Wikipédia téh mangrupa situs anu sacara kailmiahan teu bisa dipercaya. Éta anggapan téh bisa jadi bener, tapi ogé teu kurang salahna. Bener lamun dina kanyataanana kontributor dina Wikipédia saeutik. Tapi, lamun kontributor dina Wikipédia loba, kamungkinan-kamungkinan kaliruna bisa diungkulan, ku sabab saupama jumlah pamakéna leuwih loba, papada pamaké bisa silih talingakeun tur élingan.
Wikipédia basa Inggris jeung basa Indonésia saéstuna bisa dijadikeun pamiangan. Éta situs nu dua téh sacara kualitas mah geus bisa dipercaya, ku sabab geus miboga standar tulisan (rujukan nu bisa dipertanggungjawabkeun, basa anu merenah, jsté) anu kajaga. Sajaba ti éta, para pamakéna getol silih talingakeun tur silih ropéa deuih.
Saupama kualitas tulisan dina Wikipédia basa Sunda geus bisa dipertanggung-jawabkeun, tinangtu ieu situs téh bakal jadi sumbangan anu kacida gedéna pikeun hirup-huripna basa Sunda. Masarakat, utamana masarakat Sunda anu mikabutuh informasi awal ngeunaan hiji hal, bisa ngamangpaatkeun Wikipédia basa Sunda. Wikipédia basa Sunda bakal nyadiakeun rupa-rupa informasi anu euyeub, komunikatif, jeung nétral.
Ieu pisan nu jadi pangjurung laku diayakeun kagiatan Sundapédia téh. Jurusan Pendidikan Bahasa Daérah UPI diraéh pikeun gawé bareng ku sabab mahasiswana dianggap kompetén nulis dina basa Sunda. Mahasiswa basa Sunda UPI geus biasa dina ngébréhkeun ideu atawa pamanggihna dina basa Sunda, dalah karangan ilmiah atawa skripsina ogé ditulis ngagunakeun basa Sunda.
Téma nulis dina ieu pasanggiri dibébaskeun, para pamilon bisa nulis ngeunaan naon baé anu dipiweruhna dina basa Sunda. Aspék anu dipeunteun ngawengku kualitas jeung kuantitas tulisan. Aspék kualitas anu dipeunteun di antarana kalengkepan artikel (rujukan, gambar, wikifisasi, jeung interwiki). Aspék kuantitas anu dipeunteun di antarana absénsi, frékwénsi nulis, jumlah artikel, jumlah éditan, jsté. Déwan juri anu baris meunteun nyaéta wawakil ti Dosén Jurusan basa Sunda UPI jeung wawakil ti Wikipédia Sunda.
Ieu kagiatan dipiharep bisa ngaronjatkeun kamampuh para pamilon enggoning nulis artikel énsiklopédis dina basa Sunda, ngabiasakeun nulis artikel basa Sunda dina média internét, tur ngaronjatkeun kuantitas jeung kualitas artikel dina Wikipédia basa Sunda. Bral tandang makalangan, nyundakeun alam dunya.
Panata Calagara Sundapédia 2011
Informasi salengkepna:
Aditia Gunawan
E-mail: aditya.gunawan@wikimedia.or.id


text:
Sakadang Kuya jeung Sakadang Monyét Maling Cabé
Posted by bujanggamanik dina Maret 28, 2008
Isuk-isuk sakadang kuya moyan di sisi leuwi. Keur kitu torojol sobatna nya éta Sakadang Monyét.
“Sakadang Kuya!” Sakadang Monyét ngageroan.
“Kuk!” Témbal Sakadang Kuya.
“Sakadang Kuya!”
“Kuk!”
Sakadang Monyét nyampeurkeun ka Sakadang Kuya.
“Keur naon Sakadang Kuya?”
“Ah keur kieu wé, keur moyan.”
“Ti batan cicing kitu mah mending ngala cabé, yu!”
“Di mana?”
“Di kebon Patani, mangka cabéna geus bareureum.”
“Embung, ah. Sakadang monyét mah sok gandéng.”
“Moal, moal gandéng ayeuna mah.”
“Nyaan moal gandéng?”
“Moal, nyaan moal gandéng.”
“Hayu atuh ari moal gandéng mah.”
Bring atuh Sakadang Monyét jeung Sakadang Kuya téh indit ka kebon patani. Barang tepi ka kebon, katémbong cabé pelak patani geus arasak mani bareureum euceuy. Sup duanana ka kebon. Sakadang Kuya moncor kana pager, ari Sakadang Monyét ngaluncatan pager. Terus baé ngaralaan cabé, didalahar di dinya kénéh.
Sakadang Kuya mani seuhah-seuhah baé ladaeun. Kitu deui sakadang monyét. Keur kitu, ana gorowok téh Sakadang Monyét ngagorowok.
“Seuhah lata-lata!” Maksudna mah “seuhah lada-lada”.
“Ssst, Sakadang Monyét, ulah gandéng atuh!”
Sakadang Monyét henteu ngawaro.
“Seuhah lata-lata!”
“Sakadang Monyét! Bisi kadéngéeun ku Bapa Tani.”
Tapi Sakadang Monyét api-api teu ngadéngé. Gorowok deui baé.
“Seuhah lata-lata!”
Kahariwang Sakadang Kuya kabuktian. Sora Sakadang Monyét anu tarik kadéngéeun ku Bapa Tani ti imahna, anu teu jauh ti kebonna. Bapa Tani gura-giru lumpat ka kebon. Barang nepi ka kebon, katémbong aya monyét jeung kuya keur ngaweswes bari seuhah ngadaharan cabé.
“Beunang siah nu sok malingan cabé téh!” Bapa Tani ngagorowok bari lumpat muru ka nu keur ngahakanan cabé.
Ngadéngé aya nu ngagebah, gajleng baé Sakadang Monyét ngejat, térékél kana tangkal kai.
“Sakadang Monyét, dagoan!” Sakadang Kuya ngagorowok ménta tulung. Tapi Sakadang Monyét teu maliré, teu ngalieuk-ngalieuk acan, terus lumpat gagalacangan dina tangkal kai. Ari Sakadang Kuya, puguh da teu bisa lumpat, leumpang ngadédod baé. Kerewek baé ditéwak ku Bapa Tani.
“Beunang ayeuna mah nu sok malingan cabé aing téh. Ku aing dipeuncit!” Ceuk Bapa Tani.
Kuya dibawa ka imahna, tuluy dikurungan ku kurung hayam. Angkanan Pa Tani, isukan kuya rék dipeuncit.
Peutingna, sakadang Monyét rerencepan ngadeukeutan Sakadang Kuya, nu keur cendekul dina jero kurung.
“Ssst, Sakadang Kuya, keur naon?” Sakadang Monyét nanya.
“Éh, geuning Sakadang Monyét, Puguh kuring téh keur ngararasakeun kabungah.”
“Kabungah naon Sakadang Kuya?”
“Nya éta, kuring téh rék dikawinkeun ka anak Bapa Tani.”
“Dikawinkeun ka anak Bapa Tani?”
“Enya.”
”Nu bener Sakadang Kuya?”
“Piraku atuh kuring ngabohong ka sobat.”
“Ngadéngé omongan Sakadang Kuya kitu, Sakadang Monyét ngahuleng sajongjongan.
“Kieu, Sakadang Kuya, kumaha lamun urang tukeur tempat?” ceuk Sakadang Monyét.
“Tukeur tempat kumaha?”
“Enya tukeur tempat. Sakadang kuya kaluar, kajeun kuring atuh cicing di jero kurung.”
“Ah, embung.”
“Kuring mah karunya wé ka Sakadang Kuya, sapeupeuting dikurungan.”
“Atuh meureun moal jadi dikawinkeun ka anak Bapa Tani téh.”
Sakadang monyet keukeuh maksa, supaya tukeur tempat. Antukna sakadang kuya téh éléh déét.
“Heug baé tukeur tempat, tapi aya saratna,” ceuk Sakadang Kuya.
“Naon saratna?”
“Saratna mah gampang. Saméméh anjeun asup kana kurung, kuring kudu di alungkeun heula ka leuwi.”
“Enya, énténg atuh kitu mah.”
Heunteu talangké, Sakadang Monyét ngaluarkeun Sakadang Kuya tina kurung hayam, tuluy dibawa kasisi leuwi. Lung baé Sakadang Kuya téh dialungkeun ka leuwi. Sakadang Monyét buru-buru balik deui ka imah Bapa Tani. Sup baé ngurungan manéh ku kurung hayam. Ngadedempés ngadago-dago beurang, hayang geura buru-buru dikawinkeun ka anak Bapa Tani.
Kocapkeun isukna.
“Manéhna, ka mana bedog téh? Urang asah,” ceuk Bapa Tani ka pamajikanana.
“Rék naon Bapana isuk-isuk geus ngasah bedog?”
“Itu urang meuncit kuya di pipir.”
Paguneman Bapa Tani jeung pamajikanana téh kadéngéeun ku Sakadang Monyét. Manéhna ngagebeg. Lakadalah, geuning aing téh rék dipeuncit, lain rék dikawinkeun jeung anak Bapa Tani. Rék kabur, geus kagok. Kaburu aya anak Bapa Tani nyampeurkeun. Gancang baé atuh Sakadang Monyét téh papaéhan, ngabugigag kawas bangké.
Barang srog ka dinya, anak Bapa Tani gegeroan ka bapana.
“Bapa! Bapa!”
“Aya naon, Nyai?”
“Ieu geuning nu dina kurung téh lain kuya.”
“Naon Nyai?”
“Monyét, jeung siga nu geus paéh deuih!”
Bapa Tani nu keur ngasah bedog cengkat, tuluy nyampeurkeun ka anakna. Enya baé geuning dina kurung téh aya monyét ngabugigag, lain kuya nu kamari. Kurung dibukakeun, monyét dialak-ilik.
“Naha bet jadi monyét? Jeung paéh deuih.”
“Enya, éta mani geus jeger kitu,” ceuk pamajikanana mairan.
Monyét téh dicokot ku Bapa Tani, lung baé dialungkeun jauh pisan. Barang gubrag kana taneuh, koréjat monyét téh hudang, berebet lumpat, kalacat baé naék kana tangkal kai.
(Tina Pangajaran Sastra Sunda, Karya Drs. Budi Rahayu Tamsah, spk.)
31 Balesan to “Sakadang Kuya jeung Sakadang Monyét Maling Cabé”
-
Maret 28, 2008 pukul 3:38 pm
Hatur nuhun Teh!
-
Maret 29, 2008 pukul 8:42 am
hahahhahahaha..aduh teteh sae pisan..
emut nuju alit..ari bade bobo sok di dongegan sakadang kuya.
hatur nuhun teteh
-
April 4, 2008 pukul 2:42 pm
Ass.wr. wb.
emut kapungkur nuju samenan sd naek ka kelas …. 4 (kitu?). sim kuring dina drama jadi monyetna dikurungan ku patani ku kurung hayam…pas ditangkep ku patani, papaehan alias pura-pura paeh. tapi teu alungkeun … ngan ngagajelng wungkul,lumpat ka jero leuweung (turun ti panggung)
-
Juli 4, 2008 pukul 1:57 pm
duuuhhhh, meni sae Teh, sono pisan ka carita sakadang kuya sareng sakadang monyet
mung nu abdi terang mah sakadang monyetna maot dipencit ku Bapa Tani na
aya deui teu teh caritana????
sono nuju alit sim kuring teh :-)
-
Juli 7, 2008 pukul 7:00 am
Hatur nuhun kana komnetar Cep Rio. Insya Allah upami aya waktos engke ku abdi dipilari deui carios Sakadang Kuya jeung Sakadang Monyet nu sanesna.
-
Juli 9, 2008 pukul 7:09 pm
hatur nuhun bu ,kana cerita sakadang kuya sareng monyet.asa tos lami teu aya carita kawas kieu teh.
di antos carita-carita nu lainna.nuhun
-
Juli 10, 2008 pukul 7:17 am
Sawangsulna. Hatur nuhun oge kana kasumpinganana, Lheway.
-
Juli 17, 2008 pukul 2:09 pm
euleuh2 geuningan sae bikin deui atuh ameh abdi resep nuhun nya ku abdi di antos carita2 nu lain2na,sumuhun hatur nuhun
-
Juli 18, 2008 pukul 7:52 am
Insya Allah upami tos teu sibuk urang posting deui carios nu sanesna. Nuhun kana kasumpingan saderek Indra, diantos saran salajengna.
-
Agustus 28, 2008 pukul 2:39 pm
jos lah carita na alus pisan…ending na alus dikira teh bakal dipaehan eta sikuya…eh ternyata dan ternyata….
nuhun sok atuh ditambih deiu caritana.
-
Pébruari 4, 2009 pukul 10:14 am
Hatur nuhun kana caritana, lamun bisa mah ditambihan deui nya, abdi bade maca caritana deui, . . .
-
Pébruari 4, 2009 pukul 12:53 pm
Insya Allah upami aya waktos ku sim kuring bade ditambihan deui. Nuhun kana kasumpingan sareng komentarna.
-
Maret 21, 2009 pukul 7:06 pm
Teh, dupi dongeng manuk nu nyaranyi di leuweung ( hilap deui judulna ) tos pernah diposting?
Nu kieu geuning…sangirik-irik…kijing…
dan seterusnya.
Pami teu acan, reques nya ?
-
Maret 23, 2009 pukul 12:10 pm
Aduh teu acan, Yi, margi teu gaduh dongengna ge. Ke atuh nya urang pilarian heula.
-
Maret 25, 2009 pukul 9:29 am
Hatur nuhun teh sateuacana.
Pami nuju salse simkuring sok ngadongeng ka pun anak sareng alo-alo nu aralit keneh.
-
Nopémber 10, 2009 pukul 2:06 pm
AYA” WAE NYA SI MONYET TEHHHHHHHHHH!!!!
SOK REK NGABACOD HEULA ETA KABEH SATO……:) :P
-
Désémber 2, 2009 pukul 1:40 pm
Hatur nuhun!
-
Juli 26, 2010 pukul 6:47 pm
KAGUNGAN BAH HAJI
(Dongeng ti Maneng Encu/diropea deui)
dimuat di Facebook, Multiply, Karawang Info jste
hampura, aki milu dongeng di dieu
Bibit unggul, pupuk numpuk, ragasi cur cor lancar, hama langka. Pikeun patani mah kaayaan kieu teh matak bagja pisan. Naon deui atuh. Geus kabayangkeun lima atawa genep ton sahektar. Moal kurang. Malah aya nu wani naksir tujuh atawa dalapan ton. Geus jaman. Panen ayeuna mah sakumaha anu geus aya kasebut dina uga. Pare teu nepi ka leuit. Barina ge leuitna duka di mana. Leuit tinggal basa jeung carita. Balandongan anu baheula sok dipake numpuk pare ayeuna mah geus ganti jadi garasi. Ganti jadi kandang mobil atawa motor. Pare dijual di sawah keneh. Pisaminggueun deui panen tukang meulian pare geus jul jol. Pinter pisan ngeleketek patani. Pikeun nu boga sawah ti batan ngurus panen
mending jual ayeuna. Hese ngurus jelema nu dibaruat. Geus teu boga kaera. Sangeunahna mawa balik. Leuh makmur keneh jual di sawah. Senang hate. Teu lieur mikiran unak-anik panen. Makmur di desa teh.
Jalan desa teu pinuh ku tai kebo deui dan kebona geus ganti ku kubota. Nu lalar liwat ge ayeuna mah lain sapedah. Aya ge sapedah eta mah sapedah leutik anu incu. Mobil nu lalar liwat mobil nu anak. Anak-anak jeung incu-incu geus teu wawuh kana aturan sawah. Da sakolana geus teu di desa jiga baheula. Wah, pokona kaayaan geus bener asup kana jaman pasar jumanjang.
Di lembur eta nu boga sawah panglegana teu aya dua. Ngan hiji. Jeung hiji-hijina. Ti baheula nepi ka ayeuna. Enya, ti “babah heula” nepai ka “nyonya” ayeuna” cek heureuyna. Rek saha nu ngalawan Haji Enoh. Ratusan hektar. Upluk-aplak satungtung deuleu. Ti Aki Dulacis, akina Haji Enoh, geus ampir saratus hektar, turun ka Haji Nurudin, bapana Haji Enoh. Ti batan kajual mah kalah nambahan. Da kitu amanat ti karuhun. Satungtung langit di luhur keneh mah pantang ngajual sawah. Unggal panen kudu nambahan. Sawah gigireun, dikenca katuhu, sanajan mahal beuli. Kurihit ambeh kabeuli. Carana kumaha bae. Lamun perlu nu bogana kawinkeun ka anak atawa incu ambeh eutik-eutik sawah kapimilik. Ku sabab kitu nepi ka Haji Enoh teh geus ampir duaratus hektar.
Aya hiji anak Haji Enoh nu ngawaris bakat karuhun. Haji Saren. Tadina mah Haji Enoh rada bingung ngurus banda teh. Da ku loba teuing tea. Ayeuna mah henteu. Geus lima tahun ieu urusan sawah dicekel ku Haji Saren. Haji Enoh tinggal diuk di teras. Lamun usum panen tinggal nunggu laporan aya sabaraha ratus juta duit di bank. Haji Enoh teu bodo. Sanajan ngan sakola desa kana ngalikeun mah pinter pisan. Sakapeung Haji Enoh anu nangtukeun jual ayeuna atawa engke. Teu kudu hese ka sawah dan sabab Haji Enoh ngilu jaman. Jaman hape. Geus jaman mobil. Haji Enoh boga mobil sabelas. Teu kapalang. Haji Saren anu jadi anak tur nu jadi leungeun katuhu ngarti kumaha ngigelan nu jadi bapa. Hayang naon bapak, asal kaduitan, layanan. Teu kapalang. Basa nyunatan incu ti anak awewena Haji Enoh nitah anak-anakna supaya bisa nanggap Ona Kirana biduan anu disebut raja dangdut tea. Atuh para petugas desa, pamongpraja, ngilu sibuk. Pengawalan, pengamanan. Pokona mah rame sajajagat. Kabeh diatur. Ku duit loba mah kabeh bisa.
Tapi ngaran jelema sanajan geus ke Mekkah tujuh kali oge Haji Enoh tetep can sugema. Aya keneh kahayanga na nu can kacumponan. Geus sababaraha kali ngayakeun riungan jeung Haji Saren tapi can putus. Ari cek Haji Enoh teu pira. Moal meakkeun ratus-ratus juta. Barina ge duit Bah Haji. Ari cek Haji Saren lain ku masalah duit. Ban dua mah beda jeung ban opat. Ban opat geus aya sabelas. Rek make nu mana tinggal “dren”. Sim geus boga bisi rek nyupiran sorangan. Bujang purah ngabarengan aya. Lamun hoream nyupiran sorangan tinggal nelepon Karta. Lamun haying ulin rek mawa Ma Haji nu mana. Nu di Kalen Etek, nu di Rawa Gempol, nu di Labandampit, atawa nu di Peraubosok. Tinggal “halo”. Da di imah nu ieu mah Bah Haji Enoh the nyorangan sanggeus Ma Haji pupus. Tah, harita teh Haji Enoh kadua anak keur uplek di teras.
“Nggo kula sih keprimen Bah Haji bae. Lamunan maksa ya esuk kula miang ning Bandung. Pengen motor sing gede kaya apa Bah Haji”
“Aja miang ning Bandung. Abah wis ngomong karo Karta. Ko sore ana wong sing arep teka mene, nggawa moge.”
“Moge…moge apa Bah,…..kula beli ngarti.”
“Moge…primen sih, moge bae beli ngarti. Moge ku montor gede.”
“O, motor gede.”
“Ya, jare Karta ana wong sing arep ngedol. Kira mesine bagus wis tuku bae. Abah wis beli tahan, pengen numpak moge.”
(Terjemahan bebas: //Sd// Kanggo abdi mah kumaha Abah Haji bae. Lamun maksa nya enjing abdi angkat ka Bandung. Hoyong motor saageung kumaha Bapak Haji/Ulah mangkat ka Bandung. Abah geus ngomong ka Karta. Ke sore aya jelema nu rek datang mawa moge/Moge, moge teh naon Bapak, abdi teu ngartos./Moge, kumaha sih moge teu ngarti. Moge teh motor gede/O, motor gede./He eh, cekKarta aya jelema nu rek ngajual. Kira-kira mesinna alus mah beli wae.. Abah geus teu tahan, hayang numpak moge//Id//
Buat aku bagaimana Bapak Haji saja. Kalau memaksa ya besok aku berangkat ke Bandung. Ingin motor sebesar apa Bapak Haji/Jangan berangkat ke Bandung.ak sudah bicara kepada Karta. Nanti sore ada orang yang akan datang ke sini, membawa moge/Moge, moge apa Bapak, aku tidak mengerti./Moge,bagaimana sih, moge saja tidak mengerti. Moge itu motor gede./O, motor gede/Ya, kata Karta ada orang yang akan menjual. Andai mesinnya bagus sudah beli saja. Bapak sudah tak tahan, ingin naik moge).
Gancang carita, sorena Karta datang. Bener we. Karta ngabonceng dina motor gede. Nu ngaboncengkeunana jelema jangkung gede. Kumis baplang. Sirah butak. Janggot awer-awer. Make calana komprang hideung. Baju hideung teu dikancingkeun. Katempo kaos oblongna. Deukeut beuheung katempo tingraruis bulu dada. Leungeunna make geulang hideung. Jigana mah akar bahar tea. Ramona reunceum ku ali kawas bodor Tessi Kabul tea. Buset. Eta batuna teu sirikna sagede-gede jengkol kolot.
Bah Haji Enoh olohok mata simeuteun. Katempo rek seuri. Ngan ditahan. Naon anu jadi rek seuri. Eta tuda kaayaan eta jelema teh mani tojaiyah pisan jeung Si Karta. Kuru aking ngajangjawing. Boga pingping cek paribasa ngan sagede suling. Mata cileur kawas dieunteupan laleur. Ceuli leutik kawas ceuli beurit. Leumpang ngarampeol kawas nu mabok arak tujuh botol. Emh, Karta. Biasana mah kami tara merhatikeun maneh. Kakarek kami nyaho yen kumis maneh teh kawas ijuk, kitu jero pikir Bah Haji. Bongan maneh. Datang jeung jelema nu sakitu gagahna. Jadi weh kaciri pisan goreng maneh.
“Kumaha Bah Haji. Resep henteu nu ieu. Kurang gede henteu?” cek Karta.
“Nya engke heula atuh, gampang resep henteuna mah.” Tembal Bah Haji sumanget. Hatena mah geus cocok pisan kana eta motor. Pikiran Bah Haji ngalayang ngabayangkeun kukurilingan di lembur bari ngabonceng Neng Susi, pamajikanana nu kaopat.
“Mangga atuh caralik heula…” cek Haji Saren ka nu disanghareupan.
“Wah, bener oge nya. Motor mah gampang. Ayeuna mah ngopi heula angguran ge,” cek Karta.
Di tepas uplek ngobrol. Kira-kira sajam riungan bubar. Karta jeung babaturanana mawa mobil Bah Haji, balik. Ari motor ditinggalkeun heula da Bah Haji hayang ngajaran heula memeh jadi henteuna jual meuli. Sanggeus tamu baralik Haji Saren nanya ka Bah Haji.
“Bah Haji, dibaturan ulah ngajajal motor teh?”
“Teu kudu, Abah bisa sorangan. Tibang beda dua kikiping na. Pastina ge kitu-kitu keneh. Rek ngurilingan lembur we heula, moal jauh-jauh. Bari na ge moal ayeuna ngajajalna. Engke bae balik jumaahan.” tembal Bah Haji.
“Aeh enya nya, ayeuna poe Jumaah. Lamunan kitu mah kula ne ki permisi bae,” cek Haji Saren.
“Jung rek balik mah.” Engke ka dieu deui, urang rundingan harga.”
“Motor moal di kejerokeun?”
“Keun engke ku Abah.”
Haji Saren balik. Bah Haji ngasupkeun motor ka jero. Laju gura giru mandi. Geus boga rancana, balik jumaahan ngurilingan lembur. Di masigit daek teu daek pikiran Bah Haji kana motor. Biasana lamun geus salam terus ngilu ngahaminan doa, ayeuna mah henteu. Jlag jlig jleg lengkahna lengkah gede ambeh gancang nepi ka imah. Teu lila motor geus diselah. Motor alus, mesin alus. Sakali selah terus hirup. Bah Haji alak ilik heula. Jigana mamarah kumaha ngasupkeun gigi. Dasar jelema calakan. Teu lila Bah Haji geus ngoloyong ti buruan ka jalan. Durudut sajalan ngurilingan lembur. Palebah deukeut masjid batur nu karek baralik asa olohok nempo Bah Haji naek motor. Pangpangana mah Bapak Guru Kepala. Langsung ngagorowok.
“Bah Haji eta kagungan!” cenah bari nuturkeun leosna motor ka kulonkeun. Bah Haji ngerem. Teu pati jauh eureunna jadi teu mundur da hese.
“Lain, karek ngajaran. Can dibayar. Mangga atuh.”
Dua kali mengkol Bah Haji eureun da aya Nyi Inoh. Bari alumna alimen Nyi Inoh ngajawab sanggeusna Baj Haji nanya.
“Ah, alim ah. Sanajan dibere motor gede oge ari jadi nu kalmia mah najis.”
Ari Nyi Inoh memang rada judes. Bah Haji Enoh pok deui.
“Kumaha mun jadi nu ka 4, kajeun ku Bapak diserahkeun hiji.”
“Daek lah lamun nu ka opat mah, tapi ulah motor wungkul, jeung imah ongkoh, mobil ongkoh.”
“Beres. Engke ku Bapak dipangnyieunkeun gedong. Moal sabaraha duit ieuh. Geus heula nya, Abah indit heula nya,” cek Bah Haji Enoh bari ngasupkeun gigi hiji. Motor maju. Palebah imah Bapak Guru Kepala kabeneran nu boga imahna di luar keneh, Can asup ka buruan. Bapak Guru Kepala ngagorowok deui.
“Bah Haji, eta kagungan…”
“Lain, can dibayar, ieu mah keur ngajajal,” cek bah Haji ngagorowok tarik pisan.
Geus opat kali muter di lembur Bah Haji the kaluar ti lembur. Maksudna rek ka Kalen Etek. Sakalian rek nempo jikan keur naon. Rek bebeja boga motor ongkoh. Di tungtung lembur aya Bapak Panghulu. Di warung Ceu Sanih, di tungtung lembur loba pisan lalaki awewe keu pada jarajan. Bapak Panghulu jigana rek ka sawah da manggul pacul. Nempo Bah Haji dina motor Bapak Panghulu ngagorowok da Bah haji Enoh teh teu eureun. Nu ngagorowok teh lain Bapak Panghulu wae. Nya nembalna sarua kawas tadi.
“Lain, can di bayar, ngajajal keneh.,” bari ngadius ka Kalen Etek.
Teu lila di ditu. Disuguhan baeud ku pamajikan. Gagancangan balik deui. Di tungtung lembur, di warung ngahaja eureun.
Ceu Sanih nyora.
“Bah Haji, punten eta kagungan…”
“Yeh, ari sia Sanih, pan ti tadi oge urang geus ngomong, lain,lain. Ieu mah ngajajal keneh, can dibayar……..” cek Bah Haji Enoh nyimpen kesel.
“Sanes, sanes motor, eta kagungan…dina tengki…konci..eh ..konci…nambru..,” cek Sanih, da memang latah.
Bah haji Enoh nempo kana tengki.
“Astagfirullah….,” cek Bah Haji bari nutupan anu nampuyak dina tengki. Paingan karasa tiis ngahiliwir. Poho teu dicalana. Buru-buru tea.
Kotabaru, 25 Januari 2009
-
Januari 8, 2011 pukul 8:39 pm
alhamdulilah ,pan sunda nu urang
-
Januari 26, 2011 pukul 12:12 pm
abdi kataji ku akang akang sareng teteh teteh janten hoyong ngiring aub
-
Nopémber 2, 2011 pukul 12:33 pm
tos hampir punah dongeng kango barudak dina bahasa sunda, kukituna perlu ku urang dimumule titinggal sastra pujangga sunda
-
Nopémber 4, 2011 pukul 4:55 pm
ceritanya bagus sekali
-
Désémber 14, 2011 pukul 3:41 pm
wooooooooooyyy
-
Maret 9, 2012 pukul 12:27 pm
sakadang kuya sakadang monyet
-
Maret 26, 2012 pukul 3:23 pm
wilujeng ngopi nya, ibu….. hatur nuhuuun kapisan pisan….
-
April 4, 2012 pukul 1:06 pm
Aduh Nu Iyeu Apah
-
April 9, 2012 pukul 12:59 pm
maafya di copy dulu
-
Méi 3, 2012 pukul 10:46 am
hatur nuhun pisan neng geulis
-
Januari 1, 2013 pukul 1:43 pm
It’s awesome designed for me to have a web page, which is beneficial for my knowledge. thanks admin
-
Méi 6, 2014 pukul 3:09 pm
sae pisan


text:
Bedug
Bedug mangrupa sajenis kendang gedé jeung panjang (panjangna leuwih ti diameterna) aya anu dijieun tina kai, aya ogé anu dijieun tina watang kai golondongan ku cara dibolongan, bentukna aya nu silinder aya nu cembung simetris.[1]
Bedug mangrupa pakakas musik tradisional anu geus dipaké saprak mangrébu-rébu taun ka tukang, anu ngabogaan fungsi minangka pakakas komunikasi tradisional, boh dina kegiatan ritual kaagamaan boh pulitik.[1] Di Indonesia, hiji bedug dawam dipaké pikeun méré béja ngeunaan waktu shalat .[1] Bedug dijieun tina batang kai badag atawa tangkal enau sapanjang kira-kira saméter atawa leuwih.[1] Bagian tengah batang dibolongan ku kituna ngawangun tabung badag. [1] Tungtung batang anu ukuranana leuwih badag ditutup ku kulit sato anu boga fungsi pikeun selaput kendang. [1] Lamun ditabeuh, bedug ngabalukarkeun sora beurat, bernada has,rendah, tapi bisa kadéngé nepi ka jarak anu cukup laér.[1]
Fungsi Bedug[édit | sunting sumber]
- Fungsi sosial: bedug boga fungsi minangka pakakas komunikasi atawa petanda kegiatan masarakat, mimitian ti ibadah, nandaan bahaya, nepi ka petanda ngariungna masarakat.[1]
- Fungsi estetika: bedug boga fungsi dina tumuwuhna dunya kreatif, konsép, sarta budaya material musikal.
Sajarah[édit | sunting sumber]
Bedug sok dikaitkeun kalayan média komunikasi jaman baheula.[2] Aya pamadegan talari bedug dikaitkeun jeung budaya Cina,ayana Bedug dikaitkeun kalayan ekspedisi pasukan Cheng Ho abad ke-15.[2] Laksamana utusan kekaisaran Ming anu Muslim éta hayangeun sora bedug di masjid-masjid, kawas halna pamakéan pakakas sarupa di kuil-kuil Budha di Cina. [2] Aya ogé pamadegan bedug asalna ti talari drum Cina anu menyebar ka Asia Barat, saterusna asup Nusantara.[2] Tapi nurutkeun Drs M Dwi Cahyono, arkeolog ti Universitas Nagari Malang anu ngalakonan studi bedug di Jawa dina mangsa prasejarah, nini moyang urang ogé geus mikawanoh nekara sarta moko, sajenis genderang ti parunggu. Pamakéanana nyambung jeung religi ménta hujan.[2] Kecap Bedug ogé geus disinggung dina kidung Malat, hiji karya sastra ngawangun kidung.[2] Susastra kidung ngeusi carita-carita panji.[2] Umunya ditulis dina jaman Mahapahit, ti waktu abad ka 14-16 Masehi. Dina Kidung Malat dijelaskeun, instrumen musik membrafaon bedug dibédakeun antara bedug badag anu dibéré ngaran teg-teg jeung bedug ukuran dawam.[2] Bedug dina mangsa éta boga fungsi minangka pakakas komunikasi sarta tanda wayah kawas perang, musibah alam, atawa hal ngadesek séjénna.[2] Cornelis De Houtman dina catetan lalampahanana D’eerste Boek jadi saksi ayana bedug anu geus ngalegaan dina abad ke-16. [2] Sabot komandan ekspedisi Walanda éta anjog di Banten, manéhna ngagambarkeun dina unggal parapatan jalan aya genderang anu digantung sarta dibunyikan maké iteuk paneunggeul anu ditempatkeun di gigireunana. Fungsina minangka tanda bahaya sarta tanda wayah ibadah.[2] Sanajan kitu, pangaruh Cina ogé henteu salah.[2] Ditilik ti sisi konstruksi, téknik pemasangan tali/pasak pikeun merekatkan selaput getar ka resonator dina bedug Jawa, jiga dina cara anu dipaké dina bedug di Asia Wétan kawas Jepang, Cina, atawa Koréa. Bukti séjén kasampak dina arca terakota anu kapanggih di loka Trowulan. [2] Arca-arca soldadu berwajah Mongoloid éta kasampak nabeuh tabang-tabang, sajenis genderang anu terpengaruh budaya wétan tengah.[2] Kamungkinanana éta pisan instrumen musik anu dicoo jalma-jalma Cina Muslim di ibukota Majapahit.[2] Jadi, bedug bisa disebutkeun conto perwujudan akulturasi budaya waditra (pakakas musik membrafon, di mana sacara fisiografis lumangsung perpaduan antara waditra membrafon etnik Nusantara kalayan wadistra sajenis ti luar kawas India, Cina, sarta Barat Tengah.[2]


text:
Panyampur frékuénsi
Dina telekomunikasi, frequency mixer atawa panyampur frékuénsi nyaéta sirkuit atawa alat anu non liniér atawa robah-robah dumasar waktu (time-varying) anu narima dua asupan dina frékuénsi nu béda sarta ngahasilkeun hiji kaluaran mangrupa campuran sinyal dina sababaraha kamungkinan:
- pajumlahan frékuénsi-frékuénsi sinyal-sinyal asupan
- béda antara frékuénsi-frékuénsi sinyal-sinyal asupan
- dua frékuénsi asli asupan — nu ieu mindeng dianggap parasit.
Éfék non liniér bisa dihasilkeun ku cara ngagunakeun hiji komponén listrik non liniér, saperti hiji dioda. Éfék parobahan dumasar waktu (time-varying) bisa dijieun ku cara maké hiji sirkuit kakalian (multiplier circuit) saperti Gilbert Cell atawa stop kontak pasif (passive switches).
Manipulasi frékuénsi nu dilakonan ku hiji panyampur bisa dipaké pikeun mindahkeun sinyal antara pita-pita frékuénsi atawa pikeun ngodekeun (to encode) sarta meupeuskeun kode (to decode) sinyal. Salah sahiji pamakéan lianna nyaéta sabagé product detector.
Gambaran sacara matematis[édit | sunting sumber]
The input signals are, in the simplest case, sinusoidal voltage waves, representable as
where each A is an amplitude, each f is a frequency, and t represents time. (In reality even such simple waves can have various phases, but that does not enter here.) One common approach for adding and subtracting the frequencies is to multiply the two signals; using the trigonometric identity
we have
where the sum () and difference () frequencies appear. This is the inverse of the production of acoustic beats.


text:
Gula Kawung
(Ind. gula aren). Gula anu dijieun tina lahang hasil sadapan tina tangkal kawung. Dicitakna maké awi ngarah jadi gula ganduan turta diparos (dibungkus) ku daun kalapa.[1]
Prak-prakan nyieun[édit | sunting sumber]
Lahang hasil sadapan dina lodong téh tuluy diasupkeun kana kancah. Sanggeus kitu lodongna dibersihan, lain dikumbah ku cai, tapi dipuput leuwih kurang tilu jam. Lahang anu geus digolakkeun disebutna wédang. Sanggeus kitu tuluy éta wédang téh dikecalakan minyak kalapa 2 keclak unggal sakancah. Sanggeus kitu dipépés nepi ka kentel. Ti dinya laju diguis (diaduk) maké alat nu disebut pangguis. SAnggeus kitu tuluy dicitak dina awi (mun di Banten dina batok).[1]
Mangpaatna[édit | sunting sumber]
Di handap ieu mangpaat tia zat-zat anu dikandung dina gula Kawung
- Riboflavin: Ngabantu ngabentuk sel darah merah, ngahasilkeun antibodi, bareng jeung enzim ngahasilkeun energi nu diperlukeun ku awak manusa, jeung vitamin A menerkeun selaput mukosa dina saluran pencernaan, ngahambat sél nu ruksak dina waktu prosés produksi énérgi, menerkeun sistim gawé jaringan jeung saluran pencernaan awak.
- Thiamin: Gunana keur koenzim dina metabolismeu energi, nguatkeun sistem saraf jeung otot, ngabantu awak nyieun sarta ngagunakeun protein.
- Niacin: Gunana keur koenzim dina metabolismeu Glukosa, Lemak jeung Alkohol, Mantuan kasehatan kulit, sistim saraf jeung sistem pencernaan, nurunkeun kadar kolesterol LDL, ngaronjatkeun fungsi gawé uteuk.
- Nicotinic Acid: Ngahambat sarta ngalemeskan urut jarawat, nyegah singkayo jeung wasir.
- Ascorbic Acid: Ngabogaan fungsi Antibiotik, ngahambat rematik, Flu jeung Asma, bisa oge nyegah Kangker, nyiptakeun sistim imunitas, nguatkeun tulang sandi, nu sifatna Antioksi jeung sanggup ngungkulan radikal bébas.
- Kalsium: Ngalancarkeun jalan getih, normalkeun tekenan getih, nyaimbangkeun tingkat kaasaman getih, Nyegah Ostéorosis (Tulang koropos), nyegah panyakit jantung jeung nurunkeun résiko Kangker peujit, ngaronjatkeun gairah birahi anu létoy.
- Vitamin B6 jeung nu séjénna: Metabolisme Protéin & Karbohidrat, mantuan produksi sél-sél getih beureum, mantuan sistim imunitas awak.[2]
Catetan[édit | sunting sumber]
- ↑ a b Ajip Rosidi, dkk, (2000). Ensiklopedi Sunda: Alam, Manusia, Budaya (termasuk budaya Betawi dan Cirebon). Jakarta: Pustaka Jaya.
- ↑ http://pamulihan.wordpress.com/2011/05/16/khasiat-gula-kawung/ disalin tanggal 18 Agustus 2011.


text:
Standardisasi
Istilah standardisasi miboga sababaraha harti gumantung kana kontéksna. Kaguna umum kecap standar nunjukkeun yén standar ngarupakeun sakumpulan tungtunan pikeun interoperabilitas anu dimupakatan sacara universal. Sanajan kitu, pluralitas organisasi-organisasi anu ngaluarkeun standar boga harti yén hiji dokumén anu diaku salaku hiji "standar" henteu perlu meunangkeun dukungan ti réa pihak. Saperti ucapan Grace Hopper: "Daya tarik standar nyaéta réa pisan pilihan pikeun dipilih".
Daptar eusi
Kaguna[édit | sunting sumber]
Dina kontéks téknologi jeung industri, standardisasi ngarupakeun prosés nyieun hiji spésifikasi téknik, anu disebut standar, anu ngalibetkeun para pamangku kapentingan. Standardisasi ogé bisa dianggap salaku hiji mékanisme pikeun ngaoptimalkeun kaguna sumber-sumber daya nu langka (jarang) saperti leuweung anu kaancam ku pabrik keretas. Conto standardisasi: sakabéh nagara Éropah kiwari maké jaringan listrik arus bulak-balik (AC) 230 volt 50 Hz ogé telepon sélulér GSM, sarta (sahenteuna sacara resmi) ngagunakeun ukuran panjang dina méter. Inggris sacara resmi narima ukuran méter pikeun tujuan usaha tapi, sanajan kitu, hijian ukuran suku sarta inci masih ilahar digunakeun ku masarakat umum di eta nagara.
Standard sifatna bisa de facto, nu hartina standar kasebut dilaksanakeun sacara sukaréla, atawa de jure, nu hartina standar digunakeun lantaran aya kontrak, dokumén atawa kawajiban anu ngiket sacara hukum. Badan-badan pamaréntahan mindeng ngawajibkeun standar anu dikaluarkeun ku organisasi-organisasi standar resmi. Standar-atandar anu diwajibkeun éta kudu ditedunan ku dunya usaha.
Hiji standar bisa open atawa proprietary.
Aya réa standar jeung rarancang standar anu lumaku di sakuliah dunya (contona, standardisasi pikeun kabel listrik) anu dimekarkeun sarta diropéa ku ISO, IEC, UPU atawa ITU.
Aya ogé organisasi standar régional saperti CEN, CENELEC, ETSI, sarta IRMM di Éropah, Pan American Standards Commission (COPANT), Pacific Area Standards Congress (PASC), African Organization for Standardization (ARSO), Arab Industrial Development and Mining Organization (AIDMO), jeung sajabana.
Organisasi-organisasi standar sub-régional ogé aya saperti MERCOSUR Standardization Association (AMN), CARICOM Regional Organisation for Standards and Quality (CROSQ), katut ASEAN Consultative Committee for Standards and Quality (ACCSQ).
Umumna, unggal nagara mibanda hiji organisasi standar nasional anu diaku. Contona di antarana ABNT, ANSI, BSI, DGN, DIN, IRAM, JISC, KATS, SABS, SAC, SCC, SIS, SNZ. Di Indonésia, organisasi standar nasional anu diaku nyaéta Badan Standardisasi Nasional (BSN). Organisasi-organisasi standar nasional (OSN) kasebut kamungkinan ngarupakeun hiji-hijina wakil unggal nagara dina ISO.
OSN sifatna bisa organisasi publik, organisasi swasta, atawa gabungan publik jeung swasta. Contona, SCC di Kanada, Dirección General de Normas, DGN di Méksiko katut American National Standards Institute (ANSI) di Amérika Sarikat. SCC ngarupakeun pausahaan swasta Kanada anu ngaranna Crown Corporation, DGN ngarupakeun agén pamaréntahan sahandapeun Kamantrian Ékonomi Méksiko, sedengkeun ANSI ngarupakeun hiji organisasi nirlaba 501(c)(3) kalawan anggota anu asalna ti séktor publik jeung séktor swasta.
Cutatan: saeutikna aya opat tingkatan (undakan) standardisasi, nyaéta: kompatibilitas, interchangeability (kamampuh silih tukeur), commonality (kailaharan) jeung rujukan. Prosés standardisasi ieu nyiptakeun kompatibilitas, kasaruaan, jeung ukuran.
Pamakéan séjén[édit | sunting sumber]
Dina pangobatan hérbal, standardisasi nujul kana nyadiakeun bahan tuwuhan anu diprosés nu mana bahan-bahan panyusunna nedunan ukuran konsentrasi anu geus ditetepkeun.
Dina élmu statistik, standardisasi nujul kana normalisasi atawa konvérsi ka standard score.
Dina téori uji, standardisasi ngarujuk kana pangukuran atawa panaksiran anu dilakukeun dina kondisi pasti, husus sarta bisa diulang.
Tempo ogé[édit | sunting sumber]
- Standar internasional
- ASTM
- Open standard
- Organisasi panyusun standar
- Conformity assessment (panileyan kaluyu)


text:
Ku: Ambu Heny Gustini
Alhamdulillah, puji syukur kasanggakeun ka gusti numaha nangtayungan urang siang sareng wengi. Mugi-mugi rahmat miwah barokahna, ginuluran ku urang sadayana. Khususna ka ieu dua nonoman neng…………………sareng………………., nu bade ngariung ka bale nyungcung.
Salajengna simkuring ngahaturkeun wilujeng sumping, sareng ngahaturkeun sewu nuhun laksaketi kabingahan wireh kasumpingan kulawargana bapak………….sarimbit anu di ajeng-ajeng kiwari parantos paamprok jonghok, patepang rarai.
Malar teu ngalantur ngawur saur tanpa bukur, acara seserahan ieu bade dikawitan ku ngaos Al-qur’an anu bade di aoskeun ku saderek………….mangga dihaturan ka payun.
PROTOKOL
Mugi-mugi aosan ayat suci Al-qur’an sing janten rohmat kanggo urang sadayana. Para wargi, sok sanaos sadayana sami-sami surti kana pamaksadan dua kulawargi, moal cekap surti mung kedah disarengan ku ucap lisan. Kukituna dihaturan kapayun bapa……..anu bade ngawakilan kulawargi bapa………
Assalamualaikum
Bapak…..ibu……., miwah para wargi sadaya, sateuacana sim kuring medarkeun pamaksadan langkung tipayun sim kuring ngahaturkeun wilujeng tepang ka para sepuh miwah para wargi sadaya. Mudah – mudahan ku patepung lawung na ieu sing ngajantenkeun tali mimitra ngarangketkeun babarayaan, sapagodos sareng pidawuh Allah dina serat al-hujrat ayat 13 (serat ku hidep).
Kukituna, kuayana ayat nu nembe, urang sadaya tiasa tepang antawis sim kuring khususna, umumna rombongan ti calon panganten pameget, sareng para sepuh ti pihak calon panganten istri.
Kalih ti eta sim kuring ngahaturkeun sewu nuhun laksaketi kabingahan kana kasaean sohibul maksad, anu gasik nampi gancang mariksa, sami luntur kalbu nampi ieu rombongan kubudi parangi mariksa sareng marahmai, tawis jembar manahna sawangsulna, pamugi sesepuh ti pihak isteri, agung-agungnya paralun jembar – jembar hampurana anu kasuhun, wireh dongkap tehestu hungkul matak sesahna bae, matak cua bae, teu aya bemak rama, tata titi duduga sareng peryoga taya siruaneun nana.
Bapa…ibu…, miwah para wargi sadaya, sim kuring jauh dijugjug, anggang di teang, sanes lantung tambuh laku, sanes leumpang tanpa beja, jauh mo burung dating saur paripaos najan leuleus kundang iteuk, poek kundang dammar, hujan gede dipayungan, sumeleket sumolondo tumorojog tanpa rarapan dongkap ka ieu patempatan tue aya sanes, kantenan aya nu dipikamaksud, nyaeta nyambung saur nu kapungkur, neundeun carita anu baheula, rehna ieu pun anak parantos pakait jangji pasini hoyong ngajantenkeun subaya ngajirim eusi, kauntun tipung katambang beas laksana bakal ngajadi sareng hiji mojang, malati mustika ning ati neng…….tea.
Bapa….ibu…., miwah para wargi sadaya, sim kuring salaku wawakil ti pihak panganten pameget dina denget ieu, jam ieu, menit ieu, detik ieu, seja masrahkeun pun anak …………….ulang along marga hina indit peutingna dating beurangna, labuh curug ragrag jungkrang, burung parung wangkelangna, baliluna, culangung campelakna mangga nyanggakeun kana atikan sesepuh ti pihak istri, ti luhur sausap rambut, tihandap sausap dampal, getihna satetes, buukna salambar, ambekna sadami hirupna sareng huripna mangga nyanggakeun, bade dibeureum bade dihideung, rumaos leungit da sanes dipingit, rumaos teu ngagaduh-gaduh deui, bade dipiwarang naktak pundak, nanggung sundung ngala pangpung.
Bapa….ibu…., miwah para wargi sadaya, masrahkeun ge mung jinisna wungkul estu daun jeungjing jeung sendawa, digantelan kembang gula, henteu jingjing henteu bawa da sejana bade kumawula. Teu bungkus kosong-kosong acan teu aya boro-boroeun budak, anggeuy-anggeuy mawa seureuh unggah kana paripaos cunduk ukur mawa curuk, sumping ukur mawa cingir, datang ukur mawa tarang, cingir garing curuk bengkung tarangge pinuh ku kesang ceuk urang baduy tea mah lelenong samian lengoh, sumping teu barang jingjing, datang teu barang bawa.
Bapa….ibu….., miwah para wargi sadaya, nyanggakeun sabrang salayan da cabe mah pimanacun, nyanggakeun hatur lumayan da sae mah pimanaeun estu kanggo bebedag di sawah bebetek di hawu, babasah ari siram, tawis tatali asih panyimpai cinta antawis …………sareng neng………….. sumangga geulis tampi luhur handapna, ageing alitna nyanggakeun kana kajembaran.
Tadinamah sim kuring the hoyong nuturkeun jalur karuhun, mapai tata wong atua karo, mung nya kitu galurna teu katuturkeun, tatana teu lanyatakeun, mung sakieu kadugana, lir ibarat piit ngeundek-ngeundeuk pasir, jogjog neureuy buah loa, cecendet mande kiara. Pamugi sesepuh ti pihak istri ulah rengat panggalih, mugi kersa nawakup kana kahilapan sim kuring sadaya.
Mung sakitu bapa…ibu… para wargi sadaya, hapunten anu kasuhun sim kuring ngantos walerannana.
Wassalamualaikum.
PROTOKOL
Teu kedah dikomentar deui kasaksen kusadayana ayeuna kanggo ngadugikeun Kabul ti sohibul bait, mangga ka bapa…………dihaturan kanggo walerannana….(tulis bubukana ku hidep sorangan)
Bapa…..ibu…..miwah para wargi sadaya, dina waktos ieu sim kuring asa kagunturan madu, karagragan menyan bodas, kahujanan sarwa sari, wireh mancen tugas kanggo nampi calon panganten pameget anu kiwari parantos aya dipayuneun urang sadaya, naming barang sim kuring ngadeg dipayuneun para wargi, sadaya ngadak-ngadak bareuheudeun ngadon kasima, esa katengok tikoro, asa kateja elak-elakan, asa kapetik mamanik ceuk paripaos, pamatut asa disamber dudut, careham asa di pontrang tulang, kapurba ku pangawasa nu caralik, anu luhur panemu jembar panalarna. Ucap-ucapan keur pidato kenging ngapalkeun bet harilap deui lus les leuleungitan teu pupuguh, asa kapupul bayu kasima ngaraos era. Nanging kanggo nyumponan tindak tanduk usikna nu sariring dumadi. Kantenan teu sae upami sim kuring teu kedal ucap sareng lisan dina ieu panampian, teu sae miulam awi teu sae kurang ngilengan era-era oge bade maksakeun wakca balaka.
Bapa….ibu…., miwah para wargi sadaya, sateacana sim kuring nyanggakeun panampian, langkung tipayun ngahaturkeun wilujeng sumping ka rorompok, ka para tamu sadaya anu parantos kersa rurumpaheun sumping karorompok anu sakieu laifna. Kawantun ari teu gaduhmah teu tiasa dibuni-buni, kitu deui dina leresan panampian sim kuring, para wargi sadaya kirang tata titi, kirang duduga peryoga, henteu aya bemak rama, bilih henteu sapagodos sareng manah para wargi, sadaya mugia ageung sihapunten anu kasuhun.
Bapa….ibu…. miwah para wargi sadaya, dinten ieu mangrupi hiji dinten anu kacida endahna pinuh ku kabahagiaan, komo kanggo calon panganten mah pesta gede na atina. Patepung jantung-jantung awor rasa jeung rasa gumulung ati ngariung, kawantu hade poena, angina leutik ngadalingging dipirig ku sora suling, haleuangna juru kawih matak waas. Diwuwuh ti palihwetan sumirat nyaangan jagat lir ibarat ngiring bingah anu bade jatuk rami panganten. Kabingah dibarung kaewuh, raos ewuh ku panuduh, raos rempan ku titinggalan sok hariwang ku sangkaan, inggis ku bisi rempan ku beja, beubeureuh nu kapideudeuh, bebende buahna hate, luncat malang udar tali gadang sulaya tina jangjina, ahirna wiwirang di kolong catang, nya gede nya panjang.
Tapi kiwari simkuring bingah amarwata suta bingah taya papadana muji syukur ka ilahi robi rehna panutan nu dianti-anti titatadi kiwari parantos rauh di payuneun urang sadaya, jagong tuhur beunang ngunun dunungan bagea sumping, tutut gunung keong reuma, sumangga geura gek calik.
Ibu…bapa…
Dasar cep…..lalaki lalanang jagat simar dada leber wawanen pinuh ku elmu panemu, jampe pamake samagreng ku cacandakan teuneung hideung maju jurit makalangan, mitembeyan ngolah rumah tangga anyar, pangdatang teu aya sanes tigin kana jangji pasini sapados ngajirim eusi subaya aya nyatana.
Bapa…ibu…..miwah para wargi sadaya, sakumaha anu parantos kakuping ku urang sadaya, sugri anu dicarioskeun sakitu beres roesna jentre merete entep seureuhna, atuh sim kuring salaku wakil ti pihak calon panganten isteri nampi kalayan kabingahanbalungbang timur caang bulan opat belas jalan gede sasapuan. Kantenan anu dipasrahkeun sakitu numpukna sanaos teu diantos – antos kirang kumaha deui, margi sanes seueur janten sae, tapi skedah janten seueur.
Sim kuring henteu owelan nganti-nganti kikiriman kulit awi sesebitan ngatian soteh jinisna, mung sarupi nu diperedih. Pamugi nu kasep ulah deuk lamor, senjata nu gaduh pamor, anu nunggal di karuhun, panuhun ulah kakantun.
Bapa…….ibu……miwah para wargi sadaya, sakali deui sim kuring nampi ku astakalih, kasuhun kalingga murda, moal diteundeun di handap-handap disuhun dina embun-embunan, dicatet dina ati sanubari, sareng pamugi naon-naon anu disanggakeun sing janten mangpaat kanggo anu panganten.
Bapa…….ibu……miwah para wargi sadaya, rupina dina acara panampian dialap cekap sakitu naming sakedik aya kagegelan, kanggo calon panganten pamugi diniatan ku hidep duaan dina ngalaksanakeun ieu pertikahan seja ibadah ka Allah SWT. Mangga urang sami ngaduakeun sangkan ieu calon panganten sing aya dina rahmat manten-Na, mulus rahayu berkah salamet, sing runtut raut sauyunan, kacai jadi saleuwi, kadarat jadi salogak sareundeuk saigel, sabobot sapihaneun.
Bobot sapanon carang sapakan langkung saur bahe carek, mawur caturna, resak basana teu sapagodos sareng manah palawargi sadaya mugi agung sihapunten anu kasuhun. (salam)
PROTOKOL
Salajengna mangrupi tawis tatali asih anu bade disanggakeun ka ibu……………. Di tampi ku ibu…….. ….(duaan papayun-payun)
Para wargi sadayana, alhamdulilah acara seren sumeren parantos wekasan ilaharna acara dilajengkeun kana akad nikah naming ayeunamah bade dilaksanakeun upacara adat sunda Ngeuyeuk Seureuh ku kituna mangga urang sadaya urang nyaksian. Acara seren sumeren ditutup ku doa..(wassalam).


text:
Tiamin
Tiamin, nu ogé katelah vitamin B1, mangrupakeun sanyawa teu warnaan nu rumus kimiana C12H17N4OS. Tiamin leyur dina cai, teu leyur dina alkohol, sarta bakal ruksak mun dipanaskeun. Tiamin munggaran kapanggih ku Umetaro Suzuki di Jepang nalika nalungtik kumaha béas bisa ngubaran pasén Béribéri. Sanyawa ieu ku anjeunna dingaranan asam aberat.
Daptar eusi
Pancén biologis[édit | sunting sumber]
Tiamin piropospat (TPP) téh koénzim pikeun piruvat dehidrogénase, a-ketoglutarat dehidrogénase, jeung transketolase. Énzim nu dua ti payun boga pancén dina métabolisme karbohidrat, sedengkeun transketolase mah dina jalur pentosa pospat pikeun nyintésis NADPH jeung gula pentosa deoksiribosa jeung ribosa. TPP disintésis ku énzim tiamin piropospokinase, nu merlukeun tiamin bébas, magnésium, jeung adénosin tripospat.
Dina kasakit[édit | sunting sumber]
Defisiénsi[édit | sunting sumber]
Kakurangan tiamin sistemik bisa ngabalukarkeun loba pisan masalah, kayaning neurodegenerasi, begung, dugi ka maotna. Kakurangan ieu bisa alatan kurang gizi, nuang katuangan nu euyeub ku tiaminase (lauk darat jeung kerang atah, papakuan) jeung/atawa katuangan nu euyeub ku faktor anti-tiamin (entéh, kopi)[1].
Gejala nu paling dipikawanoh alatan kakurangan tiamin, di antarana sindrom Wernicke-Korsakoff jeung béribéri, kasakit nu ogé ilahar narajang nu kacanduan alkohol.
Overdosis[édit | sunting sumber]
Nepi ka kiwari, kajadian overdosis tiamin téh alatan injéksi tiamin, nu ngabalukarkeun réaksi anapilaktik.
Kasakit genetik[édit | sunting sumber]
Kasakit genetik transpor tiamin mah jarang, tapi parna balukarna. Thiamine Responsive Megaloblastic Anemia with diabetes mellitus and sensorineural deafness (TRMA) téh kalainan autosomal resésif alatan mutasi dina gén SLC19A2, transporter tiamin nu afinitasna luhur. Pasén TRMA teu némbongkeun tanda kakurangan tiamin sistemik, nu nunjukkeun kaleuwihan sistim transpor tiamin. Papanggihan ieu ngagiring kana kapanggihna transporter tiamin nu afinitasna luhur anu kadua, SLC19A3.
Rujukan[édit | sunting sumber]
- Thiamine, Wikipédia édisi basa Inggris (5 Méi 2006).
- Linus Pauling Institute Micronutrient Information Center - Thiamin


text:
Bagaimana cara mendapatkan uang? Dengan memberikan evaluasi tentang sebuah situs web. Ulasan harus setidaknya 2-3 kalimat panjang. Apakah ada biaya atau biaya keanggotaan untuk bergabung? Tidak, keanggotaan di AWSurveys adalah gratis dan Anda tidak akan diminta untuk membayar biaya keanggotaan atau biaya lainnya. Kapan saya akan menerima penghasilan
Program Cepat Kerja Di Hotel Dan Kapal Pesiar – PROGRAM PENDIDIKAN & PELATIHAN CEPAT KERJA DI HOTEL DAN KAPAL PESIAR LANGSUNG PENEMPATAN KERJA – MAGANG LUAR NEGERI NHS ADALAH: CORPORATE ACADEMY SEJAK TH 1998. DI BAWAH LANGSUNG PERUSAHAAN – PERUSAHAAN BESAR TERKEMUKA INTERNATIONAL UTK HOTEL DAN KAPAL PESIAR. “1400 ALUMNUS NHS” TELAH BEKERJA
Dapatkan Keuntungan Dan Peluang Bisnis Online Lebih Besar Bersama SpeedCash. Dengan Account Speed Cash Anda Dapat Untuk Melakukan Transfer Bank di Seluruh Indonesia. Menerima Pembayaran Dan Berbagai macam Transaksi. Baca Selengkapnya Tentang SpeedCash Dan Segera Daftarkan Diri Anda Disini (Gratis) Untuk Mendapatkan No.ID dan No.Rekening SpeedCash Anda,
MELAYANI Konsultasi Jasa pelet , Trawang , Pengobatan jarak jauh, GRATIS Cinta Ditolak, MBH DIRGOWORO BERTINDAK Merasa Bertepuk Sebelah Tangan Atau Di Khianati Oleh Pasangan Anda. Sekarang Adalah Waktunya Anda Bertindak, Tidak Ada Kata
Pidato Paturay Tineung · 07.46 |. Ada yang bingung nyari pidato perpisahan kelas IX dengan bahasa sunda ?? Ini ada contoh pidatonya,semoga bermanfaat ! Assalamualaikum,wr,wb.. Langkung ti payun neja ti heula,hayu urang sami-sami
Kanggo salajengna ieu mah khusus kanggo marurangkalih anu bade paturay tineung, tanbi lengoh kalempohan, tamba mulang ngalongkewang, sasieureun, sabeunyeureun, sarebuk samerang nyamu, belah pecah lalab rumbah, mugia Kumargi kita sim kuring asmana Bapak Ibu Guru sadaya seja neungteuk ranggeuy, nilas manggaran mungkasna mangsa diajar di sakola dasar, supados ngajirim eusi, subaya mibanda nyata, taya deui bahasa anu utama, iwal ti
Yang Butuh Biantara alias Pidato Bahasa Sunda "Paturay Tineung" silahkan COPAS disini ! Ruang riung boh di kelas boh dina rupa-rupa kagiatan bari sakapeung sempal guyon gogonjakan sareng rerencangan. Tangtos
Pidato Perpisahan Sekolah, Pidato Perpisahan Bahasa Sunda Singkat, Contoh Pidato Perpisahan Bahasa Sunda Singkat, Pidato Bahasa Sunda Pendek, pidato bahasa sunda perpisahan kelas 9. Bapa Kapala Sakola miwah Bapa sareng Ibu Guru, Kitu deui sakumna réréncangan sakola sadaya anu dipikacinta, Dinten ieu, dina raraga paturay tineung murid kelas genep/salapan/dua belas, tipayun mangga urang sasarengan manjatkeun puji sinareng syukur ka
Contoh Pidato Sunda | Paturay tienung kelas 6 SD 6. Pidato Pidato Bahasa Sunda | Pidato nyambut dina mieling hari Kesaktian Pancasila 12. 22. Contoh Pidato Sunda | Biantara Paturay Tineung TI Wawakil Siswa 23.
Pidato Singkat Bahasa Sunda - Kali ini saya akan update artikel terbaru lagi di blog disimpan.com ini, Nah, sobat Bingung membuat pidato dalam basa sunda ? suta, bingah anu taya hinggana, sanggem paripaos tea mah sim kuring teh asa mobok manggih gorowong, asa ditonjok ku congcot, rehna dina danget ieu tiasa patepung lawung, paamprok jonghok, patepang raray sareng para Ibu Bapak sadaya dina raraga paturay tineung marurangkalih kelas VI ieu.
Biantara Paturay Tineung I Assalamu'alaikum wr. wb. Puji sinareng sukur kasanggakeun ka Allah Illahi Robbi. Alhamdulillah wasyukurilah, Laillahhailallah, Subhanallah dina danget ieu urang sadaya tiasa riung mungpulung dina raraga nyakseni acara Paturay Tineung, wireh sim kuring saparakanca bade ngantunkeun ieu sakola sabada tamat diajar salami tilu Ruang riung boh di kelas boh dina rupa-rupa kagiatan bari sakapeung sempal guyon gogonjakan sareng rerencangan.
Puji sinareng sukur mangga urang sanggakeun ka hadirat Allah SWT.Ku lungsur rahmat sareng karunia ti anjeunna,dina dinteun ieu urang tiasa ruing mungpulung di ieu tempat dina raraga acara paturay tineung kelas 6.
- Halaman ini diberdayakan oleh Google, Bing!, dan Blekko -


text:
Contoh Biantara Sunda
-
Contoh Pidato Contoh Pidato Sunda Biantara NyérénkeunPosted on 31 Oct 2014 | No CommentsContoh Pidato Sunda | Biantara Nyérénkeun jeung Narima Calon Pangantén | Biantara Sesepuh ti Calon Pangantén Lalaki contoh pidato contoh pidato sunda biantara nyérénkeun Contoh Pidato Sunda | Biantara Nyérénkeun jeung Narima Calon Pangantén | Biantara Sesepuh ti Calon Pangantén Awéwé contoh biantara bahasa sunda tentang pendidikan Blog Penerang - Contoh Biantara Bahasa Sunda Tentang Pendidikan - Conto Pidato Basa Sunda, Bintara yaitu menyampaikan sesuatu di hadapan orang banyak atau contoh biantara basa sunda nesaci blog Related Posts:Contoh Pidato Bahasa Sunda untuk Lomba BiantaraBeberapa Contoh Undangan Pernikahan dalam Bahasa Indonesia dan Bahasa SundaSusunan Upacara Adat dalam
Kumn Contoh Pidato Contoh Pidato Sunda BiantaraPosted on 31 Oct 2014 | No CommentsBiantara Laporan Ketua Panitia Pasanggiri Pupuh Hatur nuhun ka pangatur acara anu parantos masihan waktos sareng tempat ka sim kuring kango ngadugikeun contoh naskah teks biantara pidato bahasa sunda 17 agustus Baca Juga Artikel Menarik Lainya Dibawah ini. Contoh Naskah Teks Pidato Bahasa Sunda Anak SD Untuk Tugas Sekolah. Ada Banyak Sekali Contoh Naskah Teks Pidato Dalam kumn contoh pidato contoh pidato sunda Anda sekarang sudah bisa mendapatkan contoh pidato sunda yang Anda butuhkan dengan berbagai judul yang mungkin cocok untuk Anda karena Anda sekarang berada pidato pendek bahasa sunda tema kebersihan contoh teks Pidato Bahasa Sunda singkat, contoh tugas biantara tema kebersihan untuk siswa SD, SMP, atau SMA
Angklung Bahasa Sunda ~ Contoh Tugas MakalahPosted on 31 Oct 2014 | No CommentsAngklung nyaeta alat musik tradisional sunda nu dijieun tina awi, di manenkeun kucara di eundukkeun (awak buku awi na neunggar sarigsig) sahingga contoh pidato bahasa sunda singkat blog bintang Bingung membuat pidato dalam bahasa sunda. Berikut ini blog bintang sertakan berbagai contoh pidato singkat yang semuanya menggunakan sunda sebagai bahasa
-


text:
Babad Cirebon nyaéta karya sastra sajarah nu disusun dina tengah abad ka-19 di Cirebon jeung nyaritakeun kamekaran kasultanan Cirebon ti awal nepi ka mangsa penjajahan Inggris di pulo Jawa. Karéréan carita (leuwih ti 50%) nyaritakeun Sunan Gunung Jati salaku nu nyebarkeun agama Islam di Jawa Barat jeung nu ngadegkeun Kasultanan Cirebon. Ditulis dina huruf arab jeung ngagunakeun basa Jawa Cirebon sarta ditulis dina wangun wawacan.
Disalin sababaraha kali di sawatara tempat di wewengkon Cirebon jeung Priangan. Dina prosés nyalin téks téh ngahasilkeun sababaraha vérsi anu béda-béda. Samalah di Priangan ditarjamahkeun atawa disadur dina basa Sunda sakapeung mah make judul anu béda, kayaning Sajarah Lampahing Para Wali Kabéh (Riwayat Prilaku dan Perbuatan semua Wali). Naskah-naskahna kiwari aya di Perpustakaan Nasional Jakarta, Universiteits Bibliotheek Leiden (negeri Belanda), British Museum (London, Inggris), Museum Sri Baduga Bandung jeung di unggal individu jalma di Jawa Barat.
Ulikan kana Babad Cirebon téh geus dilakonan ku J.L.A Brandes jeung R.A Kern, tapi kawatesanan puseur ulikanana wungkul kana alihaksara (tina huruf Arab kana huruf Latin) jeung édisi téks dumasar dua naskah (Br36 jeung Br.107) nu kiwari disimpen di Perpustakaan Nasional Jakarta kalawan panganteur ulikan sarta ringkesan eusi dina basa Walanda. Karéréaan édisina nyaritakeun hal ihwal Sunan Gunung Jati katut Wali Songo. Sacara Tradisional mah Babad Cirebon téh ku urang-urang Cirebon mah dianggap sajarah.
Rujukan: * Rosidi, Ajip.dkk. 2000. Ensiklopedi Sunda: Alam, Manusia, Budaya (Termasuk Budaya Cirebon dan Betawi), Jakarta: Pustaka Jaya.
Di candak ti Wikipédia, énsiklopédia bébas basa Sunda
Baktos simkuring: Lilis Mayasari/ LieZMaya.
Gambar: REXYO74.COM
Tutumbu Carita diluhur: